เทย์เลอร์ สวิฟต์

**เทย์เลอร์ แอลิสัน สวิฟต์** (; เกิด 13 ธันวาคม ค.ศ. 1989) เป็นนักร้องและนักแต่งเพลงชาวอเมริกัน เธอเป็นหนึ่งในศิลปินหญิงร่วมสมัยยอดนิยมที่เป็นที่รู้จักจากการแต่งเพลงเกี่ยวกับชีวิตส่วนตัวและเป็นที่สนใจของสื่ออย่างมาก สวิฟต์เกิดและเติบโตในเวสต์เรดิง รัฐเพนซิลเวเนีย เธอย้ายไปยังเมืองแนชวิลล์ รัฐเทนเนสซี ขณะอายุ 14 ปี เพื่อหางานทำเกี่ยวกับเพลงคันทรี เธอได้เซ็นสัญญากับบริษัทโซนี/เอทีวีมิวสิกพับบลิชชิง ใน ค.ศ. 2004 และเซ็นสัญญากับค่ายเพลงบิกแมชีนเรเคิดส์ ใน ค.ศ. 2005 และออกอัลบั้มแรกในชื่อเดียวกับตนเอง ใน ค.ศ. 2006 

สวิฟต์ทำดนตรีคันทรีป็อปในอัลบั้มที่สองและสาม *[[เฟียร์เลส (อัลบั้มเทย์เลอร์ สวิฟต์)|เฟียร์เลส]]* (2008) และ *[[สปีกนาว]]* (2010) ความสำเร็จจากซิงเกิลในอัลบั้มที่สอง "เลิฟสตอรี" และ "ยูบีลองวิทมี" ในคลื่นวิทยุเพลงคันทรีและเพลงป็อปทำให้สวิฟต์เป็นศิลปินข้ามแนวเพลงที่โดดเด่น เธอยังได้ทดลองดนตรีแนวป็อป ร็อก และอิเล็กทรอนิกส์ในอัลบั้มที่สี่ *[[เรด (อัลบั้มเทย์เลอร์ สวิฟต์)|เรด]]* (2012) อัลบั้มทีห้า *[[1989 (อัลบั้มเทย์เลอร์ สวิฟต์)|1989]]* (2014) เปลี่ยนสถานะสวิฟต์จากศิลปินคันทรีเป็นป็อปสตาร์ โดยมีแรงสนับสนุนจากซิงเกิลอันดับหนึ่งบน''บิลบอร์ด''ฮอต 100 ได้แก่ "เชกอิตออฟ" "แบลงก์สเปซ" และ "แบดบลัด" การที่สื่อให้ความสนใจในชีวิตส่วนตัวของเธอมากขึ้นบันดาลใจให้เกิดอัลบั้มที่หก *[[เรพิวเทชัน]]* (2017) ซึ่งดนตรีเปลี่ยนเป็นแนวเออร์เบินร่วมสมัย

หลังจากแยกทางกับค่ายบิกแมชีน แล้วเซ็นสัญญากับรีพับลิกเรเคิดส์ ใน ค.ศ. 2018 สวิฟต์ออกอัลบั้มที่เจ็ด *[[เลิฟเวอร์ (อัลบั้มเทย์เลอร์ สวิฟต์)|เลิฟเวอร์]]* ใน ค.ศ. 2019 หลังจากประสบความสำเร็จในทศวรรษ 2010 เธอก้าวเข้าสู่ดนตรีแนวอินดีโฟล์กและออลเทอร์นาทิฟร็อกในอัลบั้มสองชุดที่ออกใน ค.ศ. 2020 คือ *[[โฟล์กลอร์ (อัลบั้มเทย์เลอร์ สวิฟต์)|โฟล์กลอร์]]* และ*[[เอฟเวอร์มอร์ (อัลบั้มเทย์เลอร์ สวิฟต์)|เอฟเวอร์มอร์]]* ซึ่งเนื้อเพลงได้รับแรงบันดาลใจจากการเก็บตัวในช่วงการแพร่ระบาดของโควิด-19 ได้รับคำชมในเรื่องการเล่าเรื่องที่คล้ายกัน เพื่อให้ได้สิทธิ์การครอบครองกลับคืนมา หลังเกิดข้อพิพาทเกี่ยวกับงานต้นฉบับของสวิฟต์ เธอออกอัลบั้มเพลงที่บันทึกเสียงใหม่ออกมาสองชุดใน ค.ศ. 2021 ได้แก่ *[[เฟียร์เลส (เทย์เลอร์เวอร์ชัน)]]* และ*[[เรด (เทย์เลอร์เวอร์ชัน)]]* ทั้งสองอัลบั้มได้รับคำชมในด้านดนตรีที่มีคุณภาพมากขึ้น และเสียงร้องที่พัฒนาขึ้นจากเดิม นอกจากดนตรี สวิฟต์ได้รับบทในภาพยนตร์ต่าง ๆ เช่น *[[วาเลนไทน์เดย์ หวานฉ่ำ วันรักก้องโลก]]* (2010) และ*[[แคตส์]]* (2019) เธอออกภาพยนตร์สารคดีอัตชีวประวัติเรื่อง*[[มิสอเมริกานา]]* (2020) และภาพยนตร์มิวสิคัลที่เธอกำกับเอง ได้แก่ *[[โฟล์กลอร์: เดอะลองพอนด์สตูดิโอเซสชันส์]]* (2020) *[[ออลทูเวล: เดอะชอร์ตฟิล์ม]]* (2021) และ*[[เทย์เลอร์ สวิฟต์: ดิเอราส์ทัวร์|ดิเอราส์ทัวร์]]* (2023) ภาพยนตร์คอนเสิร์ตที่ทำรายได้สูงที่สุด

สวิฟต์เป็นหนึ่งในศิลปินนักดนตรีที่ขายดีที่สุดตลอดกาล เธอขายอัลบั้มได้มากกว่า 400 ล้านชุดทั่วโลก เธอได้รับรางวัลแกรมมี 14 รางวัล (รวมรางวัลอัลบั้มแห่งปี 4 รางวัล) เอมมีอะวอดส์ 1 รางวัล รางวัล''บิลบอร์ด''มิวสิกอะวอดส์ 25 รางวัล รางวัลสมาคมเพลงคันทรี 12 รางวัล อเมริกันมิวสิกอะวอดส์ 40 รางวัล (ศิลปินที่ได้รับมากที่สุด) และได้รับการบันทึกใน*[[บันทึกสถิติโลกกินเนสส์]]* 49 รายการ เธออยู่ในรายชื่อ 100 นักแต่งเพลงยอดเยี่ยมตลอดกาล จัดโดยนิตยสาร*[[โรลลิงสโตน]]* เป็นอันดับที่แปดในรายชื่อศิลปินยอดเยี่ยมตลอดกาล จัดอันดับโดย*[[บิลบอร์ด]]* และอยู่ในการจัดอันดับอีกมากมาย เช่น ไทม์ 100 และคนดัง 100 คนของฟอบส์ *บิลบอร์ด*แต่งตั้งให้สวิฟต์เป็นสตรีแห่งทศวรรษ 2010 และอเมริกันมิวสิกอะวอดส์แต่งตั้งให้เป็นศิลปินแห่งทศวรรษ 2010 สวิฟต์เป็นที่จดจำในฐานะผู้สนับสนุนสิทธิและอำนาจสตรีในอุตสาหกรรมดนตรี

## ชีวิตและการทำงาน
### ค.ศ. 1989–2003: ชีวิตช่วงแรก

เทย์เลอร์ แอลิสัน สวิฟต์ เกิดเมื่อวันที่ 13 ธันวาคม ค.ศ. 1989 ที่เรดดิง รัฐเพนซิลเวเนีย บิดาของเธอชื่อ สกอตต์ คิงสลีย์ สวิฟต์ เป็นที่ปรึกษาการเงิน ส่วนมารดาของเธอ แอนเดรีย การ์ดเนอร์ (สกุลเดิม ฟินเลย์) สวิฟต์ เป็นผู้รับจ้างทำงานบ้านที่เคยทำงานเป็นกรรมการบริหารกองทุนรวม สวิฟต์มีน้องชายหนึ่งคนชื่อ ออสติน สวิฟต์ใช้ชีวิตช่วงปีแรก ๆ ในไร่นาต้นคริสต์มาสทีพ่อซื้อต่อจากลูกค้าคนหนึ่ง เธอเข้าโรงเรียนเตรียมอนุบาล และชั้นอนุบาลที่โรงเรียนอัลเวอร์เนียมอนเทสซอรีสกูล เปิดสอนโดยแม่ชีคณะฟรันซิสกัน ก่อนย้ายเข้าโรงเรียนวินด์ครอฟต์สคูล ต่อมา ครอบครัวย้ายไปที่บ้านเช่าหลังหนึ่งในชานเมืองไวโอมิสซิง รัฐเพนซิลเวเนีย เธอเข้าเรียนที่โรงเรียนไวโอมิสซิงเอเรียจูเนียร์/ซีเนียร์ไฮสคูล

เมื่ออายุ 9 ปี สวิฟต์เริ่มสนใจการละครเวที และแสดงในละครเวทีที่เบิกส์ยูธเธียเตอร์อะคาเดมี เธอเดินทางไปบรอดเวย์เป็นประจำเพื่อเรียนร้องเพลงและการแสดง ต่อมาสวิฟต์เริ่มเปลี่ยนความสนใจไปที่ดนตรีคันทรี เพลงของชะไนยา ทเวน ทำให้เธอ "อยากวิ่งรอบช่วงตึก 4 รอบและฝันกลางวันถึงทุกสิ่งทุกอย่าง" เธอใช้เวลาสุดสัปดาห์แสดงตามงานเทศกาลในท้องถิ่น และอีเวนต์ต่าง ๆ หลังจากชมสารคดีเกี่ยวกับเฟท ฮิลล์ สวิฟต์รู้สึกมั่นใจว่าเธอต้องการเดินทางไปสานฝันงานดนตรีที่แนชวิลล์ รัฐเทนเนสซี เมื่ออายุ 11 ปี เธอเดินทางไปแนชวิลล์กับแม่เพื่อส่งเดโมเพลง ซึ่งเป็นเพลงคาราโอเกะของดอลลี พาร์ตัน และดิกซีชิกส์ นำมาขับร้องใหม่ แต่เธอถูกปฏิเสธ ด้วยเหตุที่ว่า "ทุกคนในเมืองนั้นก็อยากทำสิ่งที่ฉันอยากทำเหมือนกัน ดังนั้น ฉันจึงกลับมาคิดกับตัวเองว่า ฉันต้องหาทางทำสิ่งที่แตกต่างออกไป"

เมื่อสวิฟต์อายุ 12 ปี รอนนี เครเมอร์ ช่างซ่อมคอมพิวเตอร์และนักดนตรี สอนเธอเล่นกีตาร์ 3 คอร์ด บันดาลให้เธอเขียนเพลงแรก "ลักกียู" ใน 2003 สวิฟต์และพ่อแม่ของเธอเริ่มทำงานกับผู้จัดการดนตรี แดน ดิมโทรว์ ในนิวยอร์ก ด้วยความช่วยเหลือของดิมโทรว์ สวิฟต์เป็นแบบให้แก่บริษัทเอเบอร์ครอมบีแอนด์ฟิตช์ เป็นส่วนหนึ่งในโครงการ "ไรซิงสตาส์" และมีเพลงต้นฉบับรวมในอัลบั้มรวมเพลงของตราสินค้าเมย์เบลลีน และเข้าร่วมประชุมกับค่ายเพลงหลักมากมาย หลังจากแสดงเพลงที่งานมหรสพของสังกัดอาร์ซีเอเรเคิดส์ สวิฟต์ที่ยังเรียนอยู่ชั้นเกรด 8 ได้รับโอกาสให้เป็นนักร้อง และเริ่มเดินทางไปแนชวิลล์กับแม่ของเธอบ่อยขึ้น

พ่อของเธอย้ายไปทำงานออฟฟิศของเมร์ริลลินช์ที่แนชวิลล์เพื่อช่วยส่งเสริมสวิฟต์ทำงานดนตรีคันทรี ขณะที่เธออายุ 14 ปี และครอบครัวย้ายที่อยู่ไปที่บ้านริมทะเลสาบในเฮนเดอร์สันวิลล์ รัฐเทนเนสซี สวิฟต์เข้าเรียนที่โรงเรียนเฮนเดอร์สันวิลล์ไฮสคูล แต่เรียนได้สองปี เธอก็ย้ายไปเรียนที่สถาบันแอรอนอะคาเดมี โรงเรียนคริสต์เอกชนที่มีบริการเรียนที่บ้านได้ เพื่อให้สะดวกต่อการทัวร์ และเธอจบการศึกษาเร็วกว่ากำหนดหนึ่งปี

### ค.ศ. 2004–2008 : เริ่มต้นอาชีพนักร้อง และอัลบั้ม ''เทย์เลอร์ สวิฟต์''
ที่แนชวิลล์ เธอร่วมงานกับนักแต่งเพลงย่านมิวสิกโรว์มากมาย เช่น ทรอย เวอร์จิส เบรตต์ บีเวอส์ เบรตต์ เจมส์ แม็ก แม็กอะแนลลี และเดอะวอร์เรนบราเธอส์ จนเธอได้สานสัมพันธ์กับเพื่อนร่วมงานชื่อ ลิซ โรส พวกเธอประชุมกันในคาบแต่งเพลงทุกวันอังคารตอนบ่ายหลังเรียน โรสกล่าวว่า คาบแต่งเพลงนั้นเป็น "อะไรที่ง่ายที่สุดที่ฉันเคยได้ทำ พูดง่าย ๆ คือ ฉันเป็นบรรณาธิการของเธอ เธอจะเขียนเพลงเกี่ยวกับสิ่งที่เกิดขึ้นในโรงเรียนในวันนั้น เธอมีวิสัยทัศน์ชัดเจนเกี่ยวกับสิ่งที่เธอต้องการจะพูด และเธอจะคิดท่อนสร้อยที่น่าเหลือเชื่อได้เสมอ" สวิฟต์ได้เซ็นสัญญากับโซนี/เอทีวีทรีพับลิชชิง แต่ลาออกจากสังกัดอาร์ซีเอเรเคิดส์เมื่ออายุ 14 ปี เธอระลึกได้ว่า "ฉันรู้สึกว่าฉันกำลังหมดเวลา ฉันอยากเก็บความทรงจำในชีวิตของฉันหลายปีมานี้ไว้ในอัลบั้มสักอัลบั้ม ขณะที่ความทรงจำเหล่านั้นยังคงแทนสิ่งที่ฉันเคยผ่านมาได้อยู่"

[left|thumb|สวิฟต์แสดงที่สำนักงานใหญ่ [ยาฮู! ในซันนีเวล รัฐแคลิฟอร์เนีย ใน ค.ศ. 2007|alt=เทย์เลอร์ สวิฟต์ สวมชุดกระโปรงสีขาวและแว่นกันแดด เล่นกีตาร์โปร่ง ยืนอยู่แท่นที่มีไมโครโฟน]]
ณ งานมหรสพแห่งหนึ่งที่ร้านกาแฟบลูเบิร์ดคาเฟในเมืองแนชวิลล์เมื่อ ค.ศ. 2005 สวิฟต์เป็นที่ต้องตาต้องใจของสก็อตต์ บอร์เชตตา ผู้บริหารค่ายดรีมเวิกส์เรเคิดส์ที่กำลังเตรียมตัวก่อตั้งค่ายเพลงอิสระของตนในชื่อ บิกแมชีนเรเคิดส์ เธอเคยพบกับบอร์เชตตาแล้วใน ค.ศ. 2004 เธอได้เป็นหนึ่งในคนแรก ๆ ที่ได้เซ็นสัญญา โดยพ่อของเธอจ่ายเงินช่วยบริษัท 3% เป็นเงินจำนวนประมาณ 120,000 ดอลลาร์สหรัฐสวิฟต์เริ่มทำอัลบั้มแรกของเธอโดยตั้งชื่อเธอให้เป็นชื่ออัลบั้มไม่นานหลังเซ็นสัญญา สวิฟต์โน้มน้าวให้ค่ายบิกแมชีนจ้างโปรดิวเซอร์เพลงชื่อนาธาน แชปแมน ที่เธอรู้สึกว่ามีเคมีตรงกัน สวิฟต์แต่งเพลงในอัลบั้มเอง 3 เพลง และร่วมแต่งเพลงที่เหลืออีกแปดเพลงกับนักแต่งเพลง เช่น โรส เอลลิส ออร์รอล ไบรอัน เมเฮอร์ และแอนเจโล เพทราเกลีย อัลบั้ม*เทย์เลอร์ สวิฟต์* ออกจำหน่ายในวันที่ 24 ตุลาคม ค.ศ. 2006 จอน คารามานิกา จากหนังสือพิมพ์*[[เดอะนิวยอร์กไทมส์]]* พูดถึงอัลบั้มนี้ว่าเป็น "งานเล็ก ๆ ชิ้นเยี่ยมที่เป็นคันทรีผสมป็อป ทั้งเรียบง่ายและถากถาง รวมกันไว้ด้วยเสียงร้องที่อ้อนวอนและแน่วแน่ของคุณสวิฟต์" อัลบั้ม*เทย์เลอร์ สวิฟต์*ขึ้นสูงสุดอันดับที่ห้าในชาร์ต''บิลบอร์ด'' 200 และอยู่ในชาร์ตนาน 157 สัปดาห์ นานที่สุดในบรรดาอัลบั้มที่ออกในคริสต์ทศวรรษ 2000 นับถึงเดือนสิงหาคม ค.ศ. 2016 อัลบั้มขายได้มากกว่า 7.75 ล้านชุดทั่วโลก

บิกแมชีนเรเคิดส์เพิ่งเปิดค่ายใหม่ ขณะที่ออกซิงเกิลนำ "ทิม แม็กกรอว์" ในเดือนมิถุนายน ค.ศ. 2006 สวิฟต์กับแม่ช่วยกัน "นำซีดีซิงเกิลใส่ซองจดหมายและส่งให้สถานีวิทยุ" เธอใช้เวลาทั้ง ค.ศ. 2006 เดินสายส่งเสริมอัลบั้ม*เทย์เลอร์ สวิฟต์*  ตามสถานีวิทยุและรายการโทรทัศน์ บอร์เชตตากล่าวว่า การที่เขาตัดสินใจให้เด็กผู้หญิงอายุ 16 ปี เซ็นสัญญา แรกเริ่มทำให้เพื่อนร่วมวงการเป็นกังวล แต่สวิฟต์ก้าวเข้าสู่กลุ่มตลาดดนตรีที่ไม่เคยมีมาก่อน นั่นคือ กลุ่มวัยรุ่นสาวที่ฟังเพลงคันทรี หลังจากออกซิงเกิล "ทิม แม็กกรอว์" มีซิงเกิลออกตามมาอีกสี่ซิงเกิลตลอด ค.ศ. 2007-2008 ได้แก่ "เทียร์ดรอปส์ออนมายกีตาร์" "อาวเวอร์ซอง" "พิกเชอร์ทูเบิร์น" และ "ชูดัฟเซดโน" ทุกซิงเกิลประสบความสำเร็จบนชาร์ตบิลบอร์ดฮอตเพลงคันทรี "อาวเวอร์ซอง" และ "ชูดัฟเซดโน" ขึ้นอันดับหนึ่ง เพลง "อาวเวอร์ซอง" ทำให้สวิฟต์เป็นคนที่อายุน้อยที่สุดที่แต่งเอง ร้องเพลงคันทรีเอง และขึ้นอันดับหนึ่งได้ "เทียร์ดรอปส์ออนมายกีตาร์" กลายเป็นเพลงแนวป็อปที่ได้รับความนิยมระดับหนึ่ง ขึ้นอันดับ 13 บนชาร์ต''บิลบอร์ด''ฮอต 100 สวิฟต์ยังออกอัลบั้มวันหยุด ได้แก่ *[[ซาวส์ออฟเดอะซีซัน: เดอะเทย์เลอร์ สวิฟต์ฮอลลิเดย์คอลเล็กชัน]]* เมื่อเดือนตุลาคม ค.ศ. 2007 และอีพีชื่อ *[[บิวตีฟูลอายส์]]* เมื่อเดือนกรกฎาคม ค.ศ. 2008 เธอส่งเสริมอัลบั้มแรกเพิ่มเติมด้วยการพบปะทักทายกับแฟนเพลง ร้องเพลงที่ได้รับความนิยม และเป็นศิลปินเปิดคอนเสิร์ตให้ศิลปินคนอื่น ๆ

สวิฟต์ได้รับรางวัลจากอัลบั้ม*เทย์เลอร์ สวิฟต์* หลายรางวัล เธอเป็นหนึ่งในผู้ที่รางวัลนักแต่งเพลง/ศิลปินแห่งปี โดยสมาคมนักแต่งเพลงแนชวิลล์ ใน ค.ศ. 2007 เป็นคนที่อายุน้อยที่สุดที่ได้รับรางวัลนี้ เธอยังได้รางวัลฮอไรซันอะวอร์ดสาขาศิลปินหน้าใหม่โดยสมาคมดนตรีคันทรี รางวัลอะคาเดมีออฟคันทรีมิวสิกอะวอดส์ สาขานักร้องนำหญิงคนใหม่ยอดเยี่ยม และรางวัลอเมริกันมิวสิกอะวอร์ดสาขาศิลปินคันทรีหญิงคนโปรด เธอยังได้เข้าชิงรางวัลแกรมมีสาขาศิลปินหน้าใหม่ยอดเยี่ยม ค.ศ. 2008 ในเดือนกรกฎาคมปีนั้น เธอคบหากับโจ โจนาส แต่ความสัมพันธ์จบลงหลังจากนั้นสามเดือน

### ค.ศ. 2008–2010 : อัลบั้ม''เฟียร์เลส'' และการแสดง
สตูดิโออัลบั้มที่สองของสวิฟต์ชื่อ *[[เฟียร์เลส (อัลบั้มเทย์เลอร์ สวิฟต์)|เฟียร์เลส]]* วางจำหน่ายวันที่ 11 พฤศจิกายน ค.ศ. 2008 ซิงเกิลนำ "เลิฟสตอรี" ออกจำหน่ายในเดือนกันยายน ค.ศ. 2008 ขึ้นสูงสุดอันดับที่สี่บนชาร์ต*บิลบอร์ด*ฮอต 100 และอันดับหนึ่งในออสเตรเลีย มีซิงเกิลออกจำหน่ายอีกสี่ซิงเกิลตลอด ค.ศ. 2008–2009 ได้แก่ "ไวต์ฮอร์ส" "ยูบีลองวิทมี" "ฟิฟทีน" และ "เฟียร์เลส" เพลง "ยูบีลองวิทมี" เป็นซิงเกิลที่ขึ้นอันดับสูงที่สุดในอัลบั้ม ขึ้นถึงอันดับที่สองบนชาร์ต*บิลบอร์ด*ฮอต 100 อัลบั้มเปิดตัวที่อันดับหนึ่งบนชาร์ต*บิลบอร์ด* 200 เป็นอัลบั้มที่ขายดีที่สุดในสหรัฐใน ค.ศ. 2009 สวิฟต์ออกทัวร์ของตนเองครั้งแรกส่งเสริมอัลบั้ม*เฟียร์เลส* ในทัวร์ชื่อเฟียร์เลสทัวร์ ทำรายได้ได้มากกว่า 63 ล้านดอลลาร์สหรัฐ ภาพยนตร์คอนเสิร์ต *[[เทย์เลอร์ สวิฟต์: เจอร์นีย์ทูเฟียร์เลส]]* ออกอากาศทางโทรทัศน์และจำหน่ายเป็นดีวีดีและบลูเรย์ สวิฟต์ยังแสดงรับเชิญในทัวร์ชื่อ เอสเคปทูเก็ตเทอร์เวิลด์ทัวร์ ของคีท เออร์เบิน

[thumb|upright|ภาพถ่ายในงานเปิดตัวภาพยนตร์''[แฮนนาห์ มอนทานา: เดอะมูฟวี* สวิฟต์ปรากฏตัวในภาพยนตร์ และอัดเพลงประกอบสองเพลง|alt=เทย์เลอร์ สวิฟต์ใน ค.ศ. 2009]]
ใน ค.ศ. 2009 มิวสิกวิดีโอเพลง "ยูบีลองวิทมี" ได้รางวัล[[เอ็มทีวีวิดีโอมิวสิกอะวอดส์]] สาขาศิลปินหญิงยอดเยี่ยม ขณะเธอกล่าวรับรางวัล แร็ปเปอร์ [[คานเย เวสต์]] [[ข้อถกเถียงเกี่ยวกับเอ็มทีวีวิดีโอมิวสิกอะวอร์ดของคานเย เวสต์|เข้ามาขัดจังหวะ]] เหตุการณ์ดังกล่าวได้รับความสนใจจากสื่อบ่อยครั้ง ทำให้เกิด[[อินเทอร์เน็ตมีม]] เจมส์ มอนต์โกเมอรี จาก[[เอ็มทีวี]]เถียงว่า เหตุการณ์ดังกล่าวและความสนใจจากสื่อทำให้สวิฟต์กลายเป็น "คนดังตามกระแสอย่างแท้จริง" ในปีเดียวกันนั้น เธอได้รับรางวัลอเมริกันมิวสิกอะวอดส์ 5 รางวัล รวมถึงรางวัลสาขาศิลปินแห่งปี และอัลบั้มเพลงคันทรีชมเชย *บิลบอร์ด*แต่งตั้งให้เธอเป็นศิลปินแห่ง ค.ศ. 2009 อัลบั้มติดอันดับ 99 ในรายชื่ออัลบั้มเพลงผู้หญิงยอดเยี่ยม จัดอันดับโดย[[เอ็นพีอาร์]]

ใน ค.ศ. 2010 สวิฟต์ได้รับรางวัลมากมายจากอัลบั้ม*เฟียร์เลส* ในงานประกาศรางวัลแกรมมีครั้งที่ 52 *เฟียร์เลส*ได้รางวัลอัลบั้มแห่งปี และอัลบั้มเพลงคันทรียอดเยี่ยม ขณะที่เพลง "ไวต์ฮอร์ส" ได้รางวัลเพลงคันทรียอดเยี่ยม และการแสดงเพลงคันทรีหญิงยอดเยี่ยม เธอเป็นศิลปินที่อายุน้อยที่สุดที่ได้รับรางวัลอัลบั้มแห่งปี ในงาน สวิฟต์ร้องเพลง "ยูบีลองวิทมี" และ "[[รีแอนนอน (เพลง)|รีแอนนอน]]" กับ[[สตีวี นิกส์]] การแสดงของเธอได้รับคำวิจารณ์และปฏิกิริยาที่ไม่ดีจากสื่อ จอน คารามานิกาจาก*เดอะนิวยอร์กไทมส์*เห็นว่า "น่าชื่นใจที่เห็นคนบางคนมีพรสวรรค์จนบางครั้งก็มีผิดพลาดบ้าง" และพูดถึงสวิฟต์ว่าเป็น "ดาราป็อปคนสำคัญที่สุดคนใหม่ในรอบหลายปี" สวิฟต์เป็นคนที่อายุน้อยที่สุดที่สมาคมดนตรีคันทรีแต่งตั้งเป็นผู้ให้ความบันเทิงแห่งปี อัลบั้ม*เฟียร์เลส*ได้รับรางวัลอัลบั้มแห่งปีจากสมาคมดังกล่าวด้วย

สวิฟต์ร้องเบื้องหลังให้เพลง "[[ฮาล์ฟออฟมายฮาร์ต]]" ของ[[จอห์น เมเยอร์]] เป็นซิงเกิลจากอัลบั้มที่สี่ *แบตเทิลสตัดดีส์* (2009) เธอร่วมแต่งและอัดเพลง "[[เบสต์เดส์ออฟยัวร์ไลฟ์]]" กับเคลลี พิกเลอร์ และร่วมแต่งเพลงประกอบภาพยนตร์*แฮนนาห์ มอนทานา: เดอะมูฟวี* สองเพลง ได้แก่ "[[ยูลออลเวส์ไฟนด์ยัวร์เวย์แบ็กโฮม]]" และ "[[เครซีเออร์ (เพลงเทย์เลอร์ สวิฟต์)|เครซีเออร์]]" สวิฟต์ร้องเพลงให้ซิงเกิล "[[ทูอิสเบ็ตเทอร์แดนวัน]]" ของ[[บอยส์ไลก์เกิลส์]] แต่งโดยมาร์ติน จอห์นสัน เธอร้อง[[วาเลนไทน์เดย์ หวานฉ่ำ วันรักก้องโลก (เพลงประกอบภาพยนตร์)|เพลงประกอบภาพยนตร์*วาเลนไทน์เดย์ หวานฉ่ำ วันรักก้องโลก*]] หนึ่งในนั้นคือเพลง "[[ทูเดย์วอสอะเฟรีเทล]]" กลายเป็นเพลงแรกที่ติดอันดับหนึ่งบนชาร์ต[[คะเนเดียนฮอต 100]]  ขณะถ่ายทำภาพยนตร์เรื่อง*วาเลนไทน์เดย์ หวานฉ่ำ วันรักก้องโลก* ในเดือนตุลาคม ค.ศ. 2009 เธอเริ่มคบหากับนักแสดง [[เทย์เลอร์ เลาต์เนอร์]] แต่เลิกรากันในปีเดียวกัน ภาพยนตร์รักตลกเรื่องดังกล่างออกฉายในปีต่อมา เธอแสดงเป็นแฟนสาวทึ่มของหนุ่มบ้านนอกนักเรียนไฮสกูล บทบาทที่*ลอสแอนเจลิสไทมส์*มองเห็น "ศักยภาพที่ทำให้ดูตลกอย่างจริงจัง" ในบทสัมภาษณ์บทหนึ่ง นิตยสาร*วาไรตี*มองว่าเธอ "ไม่ได้ถูกชี้นำชัดเจน" และแย้งว่า "เธอต้องหาผู้กำกับที่มีความสามารถคอยจำกัดขอบเขตพลังการแสดงที่มีมากเกินไป"

สวิฟต์เริ่มงานแสดงในซีรีส์ *ซีเอสไอ: ไครม์ซีนอินเวสติเกชัน* ทางช่อง[[ซีบีเอส]] ตอนหนึ่งใน ค.ศ. 2009 รับบทเป็นวัยรุ่นหัวรั้น *เดอะนิวยอร์กไทมส์*กล่าวว่าตัวละครดังกล่าวทำให้สวิฟต์ดู "ซนเล็กน้อย และซนอย่างเหลือเชื่อ" ในปีเดียวกันนั้น สวิฟต์เป็นทั้งพิธีกรและเป็นแขกรับเชิญตอนหนึ่งในรายการ*แซเทอร์เดย์ไนต์ไลฟ์* *เอนเตอร์เทนเมนต์วีกลี*พูดถึงเธอว่า "เป็นพิธีกรรายการ*แซเทอร์เดย์ไนต์ไลฟ์*ที่ดีที่สุดในฤดูกาลนี้เลย" จากที่เธอ "ดูท้าทายอยู่เสมอ ดูเหมือนจะสนุกสนาน และทำให้นักแสดงที่เหลือเล่นมุกตลกได้หลายมุก"  ในปีเดียวกันนั้น สวิฟต์คบหากับนักแสดง [[เจค จิลเลินฮาล]] เป็นช่วงสั้น ๆ

=== ค.ศ. 2010–2014 : อัลบั้ม*สปีกนาว* และ *เรด* ===
ในเดือนสิงหาคม ค.ศ. 2010 สวิฟต์ออกเพลง "[[ไมน์ (เพลงเทย์เลอร์ สวิฟต์)|ไมน์]]" ซิงเกิลแรกจากอัลบั้มที่สามชื่อ *สปีกนาว* เข้าชาร์ตที่สหรัฐอันดับที่สาม ทำให้สวิฟต์เป็นศิลปินคนที่สอง (ถัดจาก[[มารายห์ แครี]]) ในประวัติศาสตร์ของชาร์ตฮอต 100 ที่เปิดตัวที่ห้าอันดับแรกถึงสองเพลงในปีเดียวกัน อีกเพลงหนึ่งคือ "ทูเดย์วอสอะเฟรีเทล" สวิฟต์แต่งเพลงในอัลบั้มเองและร่วมผลิตทุกเพลง อัลบั้ม*สปีกนาว* วางจำหน่ายวันที่ 25 ตุลาคม ค.ศ. 2010 ประสบความสำเร็จเชิงพาณิชย์ เปิดตัวที่อันดับ 1 บนชาร์ต*บิลบอร์ด* 200 กลายเป็นอัลบั้มที่ 16 ในประวัติศาสตร์สหรัฐที่มียอดขายถึง 1 ล้านชุดในสัปดาห์แรก อัลบั้มทำลายสถิติ "อัลบั้มดิจิทัลที่ขายได้เร็วที่สุดโดยศิลปินหญิง" ด้วยยอดดาวน์โหลด 278,000 ครั้งในหนึ่งสัปดาห์ สวิฟต์จึงมีชื่อบันทึกใน*บันทึกสถิติโลกกินเนสส์* เธอยังได้รับบันทึกอีกหนึ่งหัวข้อหลังจากเพลงในอัลบั้ม*สปีกนาว* 10 เพลง เปิดตัวในชาร์ต*บิลบอร์ด*ฮอต 100 เป็นศิลปินหญิงคนแรกที่ทำได้ ซิงเกิลสามซิงเกิล "ไมน์" "[[แบ็กทูดีเซมเบอร์]]" และ "[[มีน (เพลงเทย์เลอร์ สวิฟต์)|มีน]]" ขึ้นถึงสิบอันดับแรกในแคนาดา

เพลง "มีน" ชนะรางวัลเพลงคันทรียอดเยี่ยม และแสดงเดี่ยวเพลงคันทรียอดเยี่ยมในงานประกาศรางวัลแกรมมีครั้งที่ 54 เธอยังแสดงเพลงนี้ในงานด้วย แคลร์ ซัดดาท จากนิตยสาร*ไทม์*รู้สึกว่าเธอ "กลับมาร้องเพลงตรงคีย์และเป็นการแก้ตัว" และเจมี เดียร์เวสเตอร์จาก*ยูเอสเอทูเดย์* กล่าวว่า คำตำหนิเธอเมื่อ ค.ศ. 2010 ทำให้เธอ "เป็นนักแต่งเพลงและนักร้องร้องสดที่ดีกว่าเดิม" สวิฟต์ยังได้รับรางวัลอื่น ๆ กับอัลบั้ม*สปีกนาว* เช่น รางวัลนักแต่งเพลง/ศิลปินแห่งปี จากสมาคมนักแต่งเพลงแนชวิลล์ (2010 และ 2011) ผู้หญิงแห่งปี จากนิตยสาร*บิลบอร์ด* (2011) และผู้ให้ความบันเทิงแห่งปี จากโรงเรียนดนตรีคันทรี (2011 และ 2012) และสมาคมดนตรีคันทรีใน ค.ศ. 2011 สวิฟต์ได้รับรางวัลศิลปินแห่งปีและอัลบั้มเพลงคันทรีชมเชยจากงานประกาศรางวัลอเมริกันมิวสิกอะวอดส์ 2011 อัลบั้ม*สปีกนาว*รวมในรายชื่อ "อัลบั้มเพลงผู้หญิง 50 อัลบั้มยอดเยี่ยมตลอดกาล" ของนิตยสาร*โรลลิงสโตน* เมื่อ ค.ศ. 2012 อยู่ในอันดับที่ 45 นิตยสารเขียนว่า "เพลงของเธออาจเปิดในคลื่นวิทยุเพลงคันทรี แต่เธอเป็นหนึ่งในร็อกสตาร์ที่แท้จริงไม่กี่คนที่เรามีในเวลานี้ ที่มีหูกำหนดสิ่งที่ทำให้เพลงมีคุณภาพอย่างไร้ตำหนิ"

[[ไฟล์:Taylor Swift Sydney.jpg|thumb|สวิฟต์แสดงระหว่างทัวร์คอนเสิร์ต [[สปีกนาวเวิลด์ทัวร์]] ใน ค.ศ. 2012|alt=เทย์เลอร์ สวิฟต์ แสดงสด]]
สวิฟต์เริ่มทัวร์ชื่อ[[สปีกนาวเวิลด์ทัวร์]] เริ่มตั้งแต่เดือนกุมภาพันธ์ ค.ศ. 2011 ถึงมีนาคม ค.ศ. 2012 และทำรายได้ได้มากกว่า 123 ล้านดอลลาร์สหรัฐ ในเดือนพฤศจิกายน ค.ศ. 2011 สวิฟต์ออกอัลบั้มบันทึกการแสดงสด *สปีกนาวเวิลด์ทัวร์: ไลฟ์* เดือนต่อมา สวิฟต์ร้อง[[เดอะฮังเกอร์เกมส์: ซองส์ฟรอมดอสตริกส์ 12 แอนด์บียอนด์|เพลงประกอบภาพยนตร์*เกมล่าเกม*]] "[[เซฟแอนด์ซาวด์ (เพลงเทย์เลอร์ สวิฟต์)|เซฟแอนด์ซาวด์]]" ร่วมแต่งและอัดเสียงกับ[[เดอะซีวิลวอส์]] และ[[ทีโบน เบอร์เน็ตต์]] และเพลง "[[อายส์โอเพน (เพลง)|อายส์โอเพน]]" เพลง "เซฟแอนด์ซาวด์" ได้รับรางวัลแกรมมีสาขาเพลงที่แต่งประกอบสื่อภาพยนตร์ยอดเยี่ยม หลังจากร้องเพลง "[[โบทออฟอัส]]" ให้แก่[[บี.โอ.บี.]] ในเดือนพฤษภาคม ค.ศ. 2012 สวิฟต์คบหากับทายาทนักการเมือง [[ครอบครัวเคนเนดี|คอเนอร์ เคนเนดี]] ตั้งแต่เดือนกรกฎาคมถึงกันยายน ค.ศ. 2012 ในเดือนสิงหาคม สวิฟต์ออกซิงเกิล "[[วีอาร์เนเวอร์เอเวอร์เกตติงแบ็กทูเกเตอร์]]" และเป็นซิงเกิลนำจากสตูดิโออัลบั้มที่สี่ *เรด* ซิงเกิลประสบความสำเร็จในต่างประเทศ กลายเป็นซิงเกิลอันดับหนึ่งเพลงแรกในสหรัฐและนิวซีแลนด์ เพลงขึ้นอันดับหนึ่งบนไอทูนส์หลังเพลงออกได้ 50 นาที เป็น "ซิงเกิลที่ขายได้เร็วที่สุดในประวัติศาสตร์เพลงดิจิทัล" บันทึกใน*บันทึกสถิติโลกกินเนสส์* จากนั้นสวิฟต์ออกซิงเกิลที่สอง "[[บีกินอะเกน (เพลงเทย์เลอร์ สวิฟต์)|บีกินอะเกน]]" ในเดือนตุลาคม เพลงขึ้นอันดับที่เจ็ดในชาร์ต*บิลบอร์ด*ฮอต 100 และได้เข้าชิงรางวัลแกรมมี ซิงเกิลอื่น ๆ จากอัลบั้มออกตามมา ได้แก่ "[[ไอนูว์ยูเวอร์ทรับเบิล]]" "[[22 (เพลงเทย์เลอร์ สวิฟต์)|22]]" "[[เอเวอรีติงแฮสเชนจด์]]" "[[เดอะลาสต์ไทม์]]" และ "[[เรด (เพลงเทย์เลอร์ สวิฟต์)|เรด]]" ซิงเกิล "ไอนูว์ยูเวอร์ทรับเบิล" ประสบความสำเร็จเชิงพาณิชย์ครั้งใหญ่ ขึ้นอันดับที่สองในสหรัฐ

อัลบั้ม*เรด*เป็นจุดเปลี่ยนแปลงแนวเพลงของสวิฟต์ โดยเธอทดลองแนวเพลง[[ฮาร์ตแลนด์ร็อก]] [[ดั๊บสเตป]] และ[[แดนซ์ป็อป]] อัลบั้มออกจำหน่ายในเดือนตุลาคม ค.ศ. 2012 ประสบความสำเร็จในด้านคำวิจารณ์และเชิงพาณิชย์ อัลบั้มเปิดตัวอันดับหนึ่งในชาร์ต*บิลบอร์ด* 200 ด้วยยอดขายสัปดาห์แรก 1.21 ล้านชุด เป็นยอดขายเปิดอัลบั้มที่สูงที่สุดในทศวรรษ และทำให้สวิฟต์เป็นผู้หญิงคนแรกที่มีอัลบั้มขายสัปดาห์แรกได้ถึงล้านชุดถึงสองอัลบั้ม บันทึกโดย*บันทึกสถิติโลกกินเนสส์* ในการส่งเสริมอัลบั้ม สวิฟต์เริ่มทัวร์ชื่อ [[เดอะเรดทัวร์]] เริ่มตั้งแต่เดือนมีนาคม ค.ศ. 2013 ถึงมิถุนายน ค.ศ. 2014 และทำรายได้ได้มากกว่า 150 ล้านดอลลาร์สหรัฐ อัลบั้ม*เรด*ได้รับรางวัลหลายรางวัล ได้แก่ เข้าชิงรางวัลแกรมมีในงานประกาศรางวัลแกรมมีครั้งที่ 56 จำนวน 4 รางวัล ซิงเกิล "ไอนูว์ยูเวอร์ทรับเบิล ได้รับรางวัลวิดีโอผู้หญิงยอดเยี่ยม" จากงานประกาศรางวัลเอ็มทีวีวิดีโอมิวสิกอะวอดส์ 2013 สวิฟต์ได้ชื่อว่าศิลปินคันทรีหญิงยอดเยี่ยมในงานอเมริกันมิวสิกอะวอดส์ 2012 และศิลปินแห่งปีในงานของ ค.ศ. 2013 สมาคมนักแต่งเพลงแนชวิลล์มอบรางวัลนักแต่งเพลง/ศิลปินให้สวิฟต์ติดต่อกันเป็นปีที่ห้าและหกใน ค.ศ. 2012 และ 2013 ตามลำดับ สวิฟต์ยังได้รับรางวัล พินนาเคิลอะวอร์ด จากสมาคม สำหรับความสำเร็จระดับ "ไม่เหมือนใคร" สวิฟต์เป็นผู้รับรางวัลดังกล่าวเป็นคนที่สองถัดจาก[[การ์ท บรุกส์]]

ใน ค.ศ. 2013 สวิฟต์ร่วมแต่งเพลง "[[สวีเทอร์แดนฟิกชัน]]" กับ[[แจ็ก แอนโตนอฟฟ์]] ประกอบภาพยนตร์เรื่อง*ขอสักครั้งให้ดังเป็นพลุแตก* และได้เข้าชิงรางวัลลูกโลกทองคำครั้งที่ 71 สาขาเพลงประกอบยอดเยี่ยม เธอร้องรับเชิญให้แม็กกรอว์ ในเพลง "[[ไฮเวย์โดนต์แคร์]]" บรรเลงกีตาร์โดยคีท เออร์เบิน สวิฟต์ร้องเพลง "[[แอสเทียส์โกบาย]]" กับ[[เดอะโรลลิงสโตนส์]] ที่ชิคาโก รัฐอิลลินอยส์ในทัวร์ชื่อ [[50 แอนด์เคาน์ติง]] ต่อมาเธอกล่าวว่าวงนี้มีอิทธิพลหลักต่อภาพลักษณ์งานเพลงของเธอ เธอแสดงกับ[[ฟลอริดาจอร์เจียไลน์]]ในงาน[[คันทรีเรดิโอเซมินาร์]] 2013 ในเพลง "[[ครูส (เพลง)|ครูส]]" นอกจากร้องเพลง สวิฟต์พากย์เสียงให้ออเดรย์ คนรักต้นไม้ ในภาพยนตร์แอนิเมชัน *คุณปู่โลแรกซ์ มหัศจรรย์ป่าสีรุ้ง* ปรากฏในซิตคอม *นิวเกิร์ล* (2013) เล่นบทรองในภาพยนตร์ *พลังพลิกโลก* (2014) ในระหว่างนี้ เธอคบหากับนักร้องชาวบริติช [[แฮร์รี สไตลส์]]

=== ค.ศ. 2014–2018 : *1989* และ *เรพิวเทชัน*===
ในเดือนมีนาคม ค.ศ. 2014 สวิฟต์ย้ายมาอาศัยที่แมนฮัตตัน นครนิวยอร์ก ช่วงนี้เธอกำลังทำสตูดิโออัลบั้มที่ห้า *1989* ร่วมกับนักแต่งเพลง แอนโทนอฟฟ์ มาร์ติน เชลล์แบ็ก [[อิโมเจน ฮีป]] [[ไรอัน เท็ดเดอร์]] และ[[อาลี พายามี]] สวิฟต์ส่งเสริมอัลบั้มผ่านโครงการรณรงค์ต่าง ๆ รวมถึงการเชิญชวนแฟนเพลงให้มาฟังเพลงในอัลบั้มแบบลับ ๆ เรียกว่า "*1989* ซีเคร็ตเซสชัน" ด้วย อัลบั้มดูแตกต่างจากอัลบั้มเพลงคันทรีชุดก่อนหน้า สวิฟต์ยกให้เป็น "อัลบั้มแรกที่ถูกบันทึกให้เป็นอัลบั้มเพลงป็อปอย่างเป็นทางการ" อัลบั้มวางจำหน่ายในวันที่ 27 ตุลาคม ค.ศ. 2014 ได้รับคำวิจารณ์ด้านบวกมากมาย อัลบั้ม *1989* ขายได้ 1.28 ล้านชุดในสหรัฐในสัปดาห์แรกที่วางจำหน่าย และเปิดตัวสูงสุดในชาร์ต*บิลบอร์ด* 200 ทำให้สวิฟต์เป็นศิลปินคนแรกที่มีอัลบั้มที่ขายในสัปดาห์แรกเกินหนึ่งล้านชุดถึงสามอัลบั้ม ทำให้เธอได้รับการบันทึกใน*บันทึกสถิติโลกกินเนสส์* นับถึงเดือนมิถุนายน ค.ศ. 2017 อัลบั้ม *1989* ขายได้มากกว่า 10 ล้านชุดทั่วโลก ซิงเกิลนำของอัลบั้ม "[[เชกอิตออฟ (เพลงเทย์เลอร์ สวิฟต์)|เชกอิตออฟ]]" จำหน่ายในเดือนสิงหาคม ค.ศ. 2014 และเปิดตัวที่อันดับหนึ่งในชาร์ต*บิลบอร์ด*ฮอต 100 ซิงเกิลอื่น ๆ ประกอบด้วยซิงเกิลอันดับหนึ่งได้แก่ "[[แบลงก์สเปซ]]" "[[แบดบลัด (เพลงเทย์เลอร์ สวิฟต์)|แบดบลัด]]" (ร้องรับเชิญโดย[[เคนดริก ลามาร์]]) และซิงเกิลที่ขึ้นสิบอันดับแรก ได้แก่ "[[สไตล์ (เพลงเทย์เลอร์ สวิฟต์)|สไตล์]]" และ "[[ไวล์ดิสต์ดรีมส์ (เพลงเทย์เลอร์ สวิฟต์)|ไวล์ดิสต์ดรีมส์]]" และมีซิงเกิล "[[เอาต์ออฟเดอะวุดส์ (เพลง)|เอาต์ออฟเดอะวุดส์]]" และ "[[นิวโรแมนติกส์ (เพลง)|นิวโรแมนติกส์]]" "เชกอิตออฟ" "แบลงก์สเปซ" และ "แบดบลัด" ติดอันดันหนึ่งในออสเตรเลียและแคนาดาด้วย หลังจากเพลง "แบลงก์สเปซ" ขึ้นอันดับหนึ่งในสหรัฐตามเพลง "เชกอิตออฟ" สวิฟต์กลายเป็นผู้หญิงคนแรกที่มีเพลงอันดันหนึ่งแทนที่เพลงของตนเองในประวัติศาสตร์ชาร์ตฮอต 100 มิวสิกวิดีโอเพลง "แบลงก์สเปซ" เคยเป็นวิดีโอที่มียอดผู้ชมขึ้นถึงหนึ่งพันล้านครั้งเร็วที่สุดใน[[วีโว]] "แบลงก์สเปซ" และวิดีโอเพลง "แบดบลัด" ได้รับรางวัลสี่รางวัลที่งาน[[เอ็มทีวีวิดีโอมิวสิกอะวอดส์ 2015]] โดยเพลง "แบดบลัด" ได้รับรางวัลวิดีโอแห่งปี และเพลงร่วมขับร้องยอดเยี่ยมด้วย ในทัวร์[[เดอะ 1989 เวิลด์ทัวร์]] เริ่มตั้งแต่เดือนพฤษภาคมถึงธันวาคม ค.ศ. 2015 ทัวร์ยังคงทำรายได้ต่อไปได้ถึง 250 ล้านดอลลาร์สหรัฐ เป็นหนึ่งในทัวร์ที่ทำรายได้สูงที่สุดในทศวรรษ

[[ไฟล์:Taylor Swift 104 (18280268726).jpg|thumb|left|สวิฟต์ระหว่างทัวร์คอนเสิร์ต [[1989 เวิลด์ทัวร์]] ทำรายได้ได้ 250 ล้านดอลลาร์สหรัฐ เป็นหนึ่งในทัวร์คอนเสิร์ตที่มีรายได้สูงที่สุดในทศวรรษ|281x281px|alt=เทย์เลอร์ สวิฟต์กำลังแสดงบนเวที ถือไมค์ด้วยมือขวา]]
ก่อนออกอัลบั้ม *1989* สวิฟต์เน้นเกี่ยวกับความสำคัญของอัลบั้มเพลงที่มีต่อศิลปินและแฟนเพลง และในเดือนพฤศจิกายน ค.ศ. 2014 เธอลบเพลงทั้งอัลบั้มออกจาก[[สปอทิฟาย]] โดยแย้งว่าบริการฟรีที่มีโฆษณาสนับสนุนของบริษัทสตรีมมิงบ่อนทำลายบริการระดับพรีเมียมที่ให้ค่าลิขสิทธิ์กับนักแต่งเพลงมากกว่า ในเดือนมิถุนายน ค.ศ. 2015 สวิฟต์ตำหนิ[[แอปเปิลมิวสิก]]ผ่านจดหมาย เนื่องจากไม่จ่ายค่าลิขสิทธิ์แก่ศิลปินระหว่างบริการสตรีมมิงในช่วงทดลองฟรีสามเดือน และกล่าวว่าเธอจะถอดอัลบั้ม *1989* ออกจากรายการ วันถัดมา [[แอปเปิล (บริษัท)|แอปเปิล]]ประกาศว่าพวกเขาจะจ่ายเงินให้ศิลปินในช่วงทดลองฟรี สวิฟต์จึงยอมให้สตรีมอัลบั้ม *1989* ในบริการสตรีมอีกครั้ง บริษัทที่ดูแลการจัดการสิทธิใน[[ทรัพย์สินทางปัญญา]]ของสวิฟต์ชื่อ ทีเอเอสไรส์แมเนจเมนต์ ฟ้อง[[เครื่องหมายการค้า]] 73 รายการที่เกี่ยวข้องกับตัวนักร้องเองและมีมต่าง ๆ จากอัลบั้ม *1989* เธอกลับมาเพิ่มเพลงทั้งหมดมาใส่ในสปอติฟาย [[อเมซอนมิวสิก]] และ[[กูเกิล เพลย์]] ในเดือนมิถุนายน ค.ศ. 2017

สวิฟต์ได้เป็นผู้หญิงแห่งปีของนิตยสาร*บิลบอร์ด*ใน ค.ศ. 2014 กลายเป็นศิลปินคนแรกที่ได้ชื่อนี้ถึงสองครั้ง ในปีเดียวกันนั้น เธอได้รับรางวัลดิก คลาร์ก อะวอร์ดสำหรับความดีเลิศที่งานประกาศรางวัล[[อเมริกันมิวสิกอะวอดส์]] ที่งานประกาศรางวัลแกรมมี 2015 "เชกอิตออฟ" ได้เข้าชิงสามรางวัล รวมถึงรางวัลแผ่นเสียงแห่งปี และเพลงแห่งปี ขณะที่ในงานประกาศรางวัล[[บริตอะวอดส์ 2015]] สวิฟต์ได้รับรางวัลบริตอะวอดส์สาขาศิลปินเดี่ยวหญิงต่างชาติ สวิฟต์เป็นหนึ่งในแปดศิลปินที่ได้รับรางวัลครบรอบ 50 ปีของอะคาเดมีออฟคันทรีมิวสิกอะวอดส์ใน ค.ศ. 2015 ใน ค.ศ. 2016 สวิฟต์ได้รับรางวัลแกรมมีสามรางวัลจากอัลบั้ม *1989* ได้แก่ อัลบั้มแห่งปี อัลบั้มเพลงป็อปยอดเยี่ยม และมิวสิกวิดีโอยอดเยี่ยม จากเพลง "แบดบลัด" เธอเป็นผู้หญิงคนแรกและเป็นศิลปินคนที่ห้าจากทั้งหมดที่ได้รับรางวัลอัลบั้มแห่งปีถึงสองครั้ง

ในเดือนมีนาคม ค.ศ. 2015 สวิฟต์เริ่มคบหากับดีเจและโปรดิวเซอร์เพลงชาวสก็อต [[แคลวิน แฮร์ริส]] ก่อนเดือนมิถุนายน ค.ศ. 2015 ทั้งคู่ได้รับการจัดให้เป็นคู่รักคนดังที่มีค่าตัวสูงที่สุดในรอบปีโดยนิตยสาร*ฟอบส์* โดยมีรายได้รวมกันมากกว่า 146 ล้านดอลลาร์สหรัฐ ในเดือนสิงหาคม สวิฟต์กล่าวว่าแม่ของเธอตรวจพบ[[มะเร็ง]] และเชิญชวนให้ทุกคนเข้ารับการ[[การตรวจทั่วไป|ตรวจสุขภาพทั่วไป]] ก่อนสวิฟต์กับแฮร์ริสประกาศจบความสัมพันธ์ในเดือนมิถุนายน ค.ศ. 2016 ทั้งคู่ร่วมแต่งเพลง "[[ดิสอิสวอตยูเคมฟอร์]]" (ร้องรับเชิญโดย[[รีแอนนา]]) ซึ่งมีชื่อเธอระบุในนามแฝงว่า Nils Sjöberg ในเดือนตุลาคม เธอแต่งเพลง "[[เบตเทอร์แมน (เพลงลิตเทิลบิกทาวน์)|เบตเทอร์แมน]]" ให้วง[[ลิตเทิลบิกทาวน์]] ให้แก่อัลบั้มที่เจ็ด *เดอะเบรกเกอร์* สองเดือนต่อมา สวิฟต์และ[[เซย์น แมลิก]] ออกซิงเกิลร่วมกันชื่อ "[[ไอโดนต์วอนนาลิฟฟอร์เอฟเวอร์]]" เป็น[[ฟิฟตีเชดส์ดาร์กเกอร์: ออริจินัลโมชันพิกเชอร์ซาวด์แทร็ก|เพลงประกอบ]]ภาพยนตร์ *ฟิฟตีเชดส์ดาร์กเกอร์* (2017) เพลงขึ้นอันดับหนึ่งในประเทศสวีเดน และอันดับสองในสหรัฐ ในงานประกาศรางวัล[[เอ็มทีวีวิดีโอมิวสิกอะวอดส์ 2017]] ทั้งคู่ได้รับรางวัลร่วมขับร้องเพลงยอดเยี่ยมจากมิวสิกวิดีโอเพลงดังกล่าว ต้น ค.ศ. 2017 สวิฟต์คบหากับนักแสดงชาวอังกฤษ [[โจ อัลวิน]] ในเดือนสิงหาคม สวิฟต์ฟ้องร้องและชนะคดีแพ่งต่อเดวิด มูเอลเลอร์ อดีตนักจัดรายการวิทยุคลื่น[[ไคโกเอฟเอ็ม]] ใน ค.ศ. 2013 สวิฟต์เคยชี้แจงหัวหน้าของมูเอลเลอร์ว่าเขาเคยล่วงละเมิดเธอโดยการลูบคลำตัวเธอในงานงานหนึ่ง หลังจากเขาถูกไล่ออก มูเอลเลอร์กล่าวหาเธอว่าโกหกและฟ้องร้องเธอจากเหตุที่ทำให้เขาตกงาน หลังจากนั้นไม่นาน สวิฟต์ฟ้องร้องกลับคดีละเมิดทางเพศ ผู้พิพากษาปฏิเสธข้อเรียกร้องของเขาและยกผลประโยชน์ให้สวิฟต์ ในเดือนเดียวกันนั้น สวิฟต์ล้างบัญชีสื่อสังคมของเธอทั้งหมด และออกซิงเกิล "[[ลุกวอตยูเมดมีดู]]" เป็นซิงเกิลแรกจากอัลบั้มที่หก *เรพิวเทชัน* เพลงขึ้นอันดับหนึ่งในออสเตรเลีย ไอร์แลนด์ นิวซีแลนด์ สหราชอาณาจักร และสหรัฐ มิวสิกวิดีโอในยูทูบมีผู้ชมมากกว่า 43.2 ล้านครั้งในวันแรก ทำลายสถิติมิวสิกวิดีโอที่มีผู้ชมมากที่สุดภายใน 24 ชั่วโมง ในเดือนตุลาคม สวิฟต์ออกซิงเกิลที่สองจากอัลบั้ม "[[เรดีฟอร์อิต]]" เพลงขึ้นอันดับที่สามในออสเตรเลีย และอันดับที่สี่ในสหรัฐ

[[ไฟล์:Taylor Swift Reputation Tour31.jpg|thumb|upright=0.9|left|สวิฟต์แสดง[[[[เรพิวเทชันสเตเดียมทัวร์]]]] ในเดือนพฤษภาคม ค.ศ. 2018]]
อัลบั้มวางจำหน่ายในวันที่ 10 พฤศจิกายน และขายได้ 1.216 ล้านหน่วยภายในสี่วันในสหรัฐ กลายเป็นอัลบั้มที่ขายดีที่สุดในประเทศใน ค.ศ. 2017 และขายได้ 2 ล้านชุดทั่วโลกในสัปดาห์แรก ด้วยความสำเร็จนี้ ทำให้เธอเป็นศิลปินคนแรกที่มีอัลบั้มขายได้มากกว่าหนึ่งล้านอัลบั้มในสัปดาห์แรกในสหรัฐถึงสี่อัลบั้ม อัลบั้มขึ้นอันดับหนึ่งในหลายประเทศ เช่น สหรัฐ สหราชอาณาจักร แคนาดา และออสเตรเลีย หลังจากนั้น สวิฟต์แสดงเพลง "เรดีฟอร์อิต" และ "คอลอิตวอตยูวอนต์" ในรายการ*แซเทอร์เดย์ไนต์ไลฟ์* "[[เอนด์เกม (เพลง)|เอนด์เกม]]" ร้องรับเชิญโดย[[เอ็ด ชีแรน]] และ[[ฟิวเชอร์ (แร็ปเปอร์)|ฟิวเชอร์]] ตามมาเป็นซิงเกิลที่สามในเดือนพฤศจิกายน และขึ้นสูงสุดที่อันดับ 18 ในสหรัฐ ซิงเกิลอื่น ๆ จากอัลบั้ม ได้แก่ "นิวเยียส์เดย์" และ "[[เดลิเคต (เพลงเทย์เลอร์ สวิฟต์)|เดลิเคต]]" เพลง "นิวเยียส์เดย์" ถูกเปิดตามสถานีวิทยุเพลงคันทรี

ในเดือนเมษายน ค.ศ. 2018 มีการยืนยันว่าสวิฟต์จะร้องรับเชิญในเพลง "เบบ" ของ[[ชูการ์แลนด์]] จากอัลบั้ม *บิกเกอร์*  สวิฟต์ทัวร์คอนเสิร์ตในชื่อ [[เรพิวเทชันสเตเดียมทัวร์|เทย์เลอร์ สวิฟต์ เรพิวเทชันสเตเดียมทัวร์]] ตั้งแต่เดือนพฤษภาคม ค.ศ. 2018 เพื่อส่งเสริมอัลบั้ม*เรพิวเทชัน* ทัวร์ทำลายสถิติยอดผู้ชมและรายได้จากหลายสถานที่ในสหรัฐ ทำรายได้ได้ 266.1 ล้านดอลลาร์สหรัฐ ขายบัตรได้มากกว่าสองล้านใบ สวิฟต์ทำลายสถิติของตนเองในฐานะผู้หญิงที่ทัวร์ในประเทศได้รายได้สูงที่สุด รายได้ทั่วโลกอยู่ที่ 345.7 ล้านดอลลาร์สหรัฐ เป็นทัวร์คอนเสิร์ตที่มีรายได้สูงที่สุดอันดับสองของปี ในงานประกาศรางวัลอเมริกันมิวสิกอะวอร์ด 2018 สวิฟต์ได้รับรางวัลทัวร์แห่งปีจากทัวร์ล่าสุด ศิลปินแห่งปี ศิลปินป็อป/ร็อกหญิงชมเชย และอัลบั้มเพลงป็อป/ร็อกชมเชยจากอัลบั้ม*เรพิวเทชัน* จากจำนวนรางวัล 23 รางวัล สวิฟต์จึงเป็นผู้ชนะรางวัลมากที่สุดในประวัติศาสตร์ของรางวัลอเมริกันมิวสิกอะวอร์ด สถิติเดิมคือ[[วิตนีย์ ฮิวสตัน]]

=== ค.ศ. 2018–2020: *เลิฟเวอร์*, *โฟล์กลอร์* และ *เอฟเวอร์มอร์* ===

ในเดือนพฤศจิกายน ค.ศ. 2018 เธอเซ็นสัญญากับค่าย[[ยูนิเวอร์แซลมิวสิกกรุป]] ซึ่งทำให้ผลงานอัลบั้มต่อมาของเธอได้รับการโปรโมตภายใต้ชื่อ[[รีพับลิกเรเคิดส์]] ข้อตกลงฉบับนี้ระบุให้สวิฟต์ยังคงเป็นเจ้าของ[[มาสเตอร์เสียง]]ของตัวเอง และในกรณีที่ยูนิเวอร์แซลขายหุ้นบางส่วนใน[[สปอทิฟาย]] บริษัทตกลงจะแบ่งรายได้ส่วนหนึ่งให้กับศิลปินในสังกัด โดยไม่หักลบกลบหนี้ใด ๆ ทั้งสิ้น



อัลบั้มแรกของเทย์เลอร์ สวิฟต์ภายใต้ค่ายรีพับลิกเรเคิดส์ คือ *เลิฟเวอร์* ซึ่งออกวางจำหน่ายในเดือนสิงหาคม ปี ค.ศ. 2019 โดยเธอร่วมทำอัลบั้มนี้กับแอนโทนอฟฟ์ [[ลุยส์ เบลล์]] [[แฟรงก์ ดู๊กส์]] และ[[โจเอล ลิตเทิล]] *เลิฟเวอร์* ขึ้นอันดับ 1 บนชาร์ตในหลายประเทศ เช่น ออสเตรเลีย แคนาดา ไอร์แลนด์ เม็กซิโก นอร์เวย์ สวีเดน สหราชอาณาจักร และสหรัฐอเมริกา อัลบั้มนี้มีซิงเกิลทั้งหมด 5 เพลง ได้แก่ "[[มี!]]", "[[ยูนีดทูคาล์มดาวน์]]", "[[เลิฟเวอร์ (เพลงเทย์เลอร์ สวิฟต์)|เลิฟเวอร์]]", "[[เดอะแมน (เพลงเทย์เลอร์ สวิฟต์)|เดอะแมน]]" และ "[[ครูลซัมเมอร์]]" ซึ่งสองเพลงแรกขึ้นสูงสุดที่อันดับ 2 บนชาร์ตบิลบอร์ดฮอต 100 ส่วน "ครูลซัมเมอร์" กลายเป็นเพลงฮิตอีกครั้งในปี ค.ศ. 2023 และขึ้นอันดับ 1 ได้สำเร็จ *เลิฟเวอร์* เป็นอัลบั้มที่ขายดีที่สุดในสหรัฐอเมริกา ปี ค.ศ. 2019 และเป็นอัลบั้มที่มียอดขายสูงสุดของศิลปินเดี่ยวทั่วโลกในปีเดียวกัน อัลบั้มและซิงเกิลจากอัลบั้มนี้ได้รับการเสนอชื่อเข้าชิง 3 รางวัลใน[[งานประกาศรางวัลแกรมมี ครั้งที่ 62]] ปี ค.ศ. 2020 นอกจากนี้ ในงาน [[เอ็มทีวีวิดีโอมิวสิกอะวอดส์ 2019]] สวิฟต์คว้ารางวัล 3 รางวัล รวมถึงวิดีโอแห่งปีจากเพลง "ยูนีดทูคาล์มดาวน์" ทำให้เธอกลายเป็นศิลปินหญิงคนแรก และเป็นศิลปินคนที่สองโดยรวมที่ชนะรางวัลในสาขานี้จากมิวสิกวิดีโอที่กำกับเอง

ขณะโปรโมตอัลบั้ม*เลิฟเวอร์* ในปี ค.ศ. 2019 เทย์เลอร์ สวิฟต์เข้าไปพัวพันกับข้อพิพาทสาธารณะกับผู้จัดการศิลปินชื่อดัง [[สกูตเตอร์ บราวน์]] หลังเขาเข้าซื้อกิจการของบิกแมชีนเรเคิดส์ ซึ่งรวมถึงสิทธิ์ในมาสเตอร์ของอัลบั้มเก่าทั้งหมดของเธอที่ออกกับค่ายนี้ สวิฟต์เปิดเผยว่าเธอเคยพยายามซื้อสิทธิ์ในมาสเตอร์เหล่านั้น แต่บิกแมชีนยื่นเงื่อนไขว่าเธอจะได้มาสเตอร์เก่าก็ต่อเมื่อยอมทำอัลบั้มใหม่หนึ่งชุดแลกกับอัลบั้มเก่าแต่ละชุดภายใต้สัญญาใหม่ ซึ่งเธอปฏิเสธที่จะลงนาม ในเดือนพฤศจิกายน ปี ค.ศ. 2020 สวิฟต์เริ่มอัดเสียงใหม่ในผลงานชุดเก่าของตนเอง เพื่อให้เธอได้เป็นเจ้าของมาสเตอร์ชุดใหม่อย่างถูกต้อง และสามารถควบคุมการอนุญาตใช้งานเพลงในเชิงพาณิชย์ แทนที่มาสเตอร์ต้นฉบับที่เป็นของบิกแมชีน

ในเดือนกุมภาพันธ์ ปี ค.ศ. 2020 เทย์เลอร์ สวิฟต์เซ็นสัญญาเผยแพร่ผลงานระดับโลกกับ[[ยูนิเวอร์แซลมิวสิกพับบลิชชิงกรุป]] หลังจากสัญญาเดิม 16 ปีของเธอกับ[[โซนี/เอทีวีมิวสิกพับบลิชชิง|โซนี/เอทีวี]]สิ้นสุดลง ในช่วง[[การระบาดทั่วของโควิด-19]] ปีเดียวกัน สวิฟต์สร้างความประหลาดใจด้วยการออกอัลบั้ม "พี่น้อง" สองชุด ได้แก่ *โฟล์กลอร์* ในเดือนกรกฎาคม และ *เอฟเวอร์มอร์* ในเดือนธันวาคม ซึ่งเธอร่วมแต่งและโปรดิวซ์กับแอนโทนอฟฟ์ และ[[แอรอน เดสเนอร์]] โดยมีโจ อัลวิน ร่วมแต่งและทำบางเพลงภายใต้นามแฝงวิลเลียม บาวเวอรี ทั้งสองอัลบั้มมีแนวเพลงอินดี้โฟล์กที่เรียบขรึม และแต่ละชุดมีซิงเกิลหลัก 3 เพลง ซึ่งมุ่งเจาะกลุ่มผู้ฟังแนวป๊อป คันทรี และวิทยุแนวทริปเปิลเอ ในสหรัฐ ได้แก่ "[[คาร์ดิแกน (เพลง)|คาร์ดิแกน]]", "[[เบตตี (เพลงเทย์เลอร์ สวิฟต์)|เบตตี]]" และ "[[เอกไซล์ (เพลงเทย์เลอร์ สวิฟต์)|เอกไซล์]]" จากอัลบั้ม*โฟล์กลอร์* และ "[[วิลโลว์ (เพลง)|วิลโลว์]]", "[[โนบอดี, โนไครม์]]" และ "[[โคนีไอส์แลนด์ (เพลงเทย์เลอร์ สวิฟต์)|โคนีไอส์แลนด์]]" จากอัลบั้ม*เอฟเวอร์มอร์*  *โฟล์กลอร์*เป็นอัลบั้มที่มียอดขายสูงสุดในสหรัฐอเมริกา ประจำปี ค.ศ. 2020 และเมื่อรวมกับเพลง "คาร์ดิแกน" ก็ทำให้สวิฟต์กลายเป็นศิลปินคนแรกที่เปิดตัวอัลบั้มและเพลงอันดับ 1 บนชาร์ตบิลบอร์ดของสหรัฐ ในสัปดาห์เดียวกัน ซึ่งเธอทำได้อีกครั้งกับ*เอฟเวอร์มอร์* และเพลง "วิลโลว์"

ตามรายงานของ*บิลบอร์ด* เทย์เลอร์ สวิฟต์เป็นนักดนตรีที่มีรายได้สูงที่สุดในสหรัฐฯ และเป็นศิลปินเดี่ยวที่มีรายได้สูงที่สุดในโลกประจำปี ค.ศ. 2020 อัลบั้ม*โฟล์กลอร์* ทำให้สวิฟต์กลายเป็นผู้หญิงคนแรกที่คว้ารางวัลแกรมมี่ สาขาอัลบั้มแห่งปี ได้ถึง 3 ครั้ง โดยเธอได้รับรางวัลนี้ใน[[งานประกาศรางวัลแกรมมี ครั้งที่ 63]] เมื่อปี 2021 ในงาน[[อเมริกันมิวสิกอะวอดส์ 2020]] สวิฟต์คว้า 3 รางวัลในปี ค.ศ. 2020 รวมถึงศิลปินแห่งปี เป็นครั้งที่ 3 และในปี 2021 เธอได้รับรางวัลศิลปินหญิงยอดเยี่ยมสายป๊อป/ร็อก และอัลบั้มป๊อป/ร็อกยอดเยี่ยม ในด้านการแสดง สวิฟต์รับบทเป็นบอมบาลูรินา ในภาพยนตร์ดัดแปลงจากละครเวที *แคตส์* (2019) ของ[[แอนดรูว์ ลอยด์ เว็บเบอร์]] ซึ่งเธอร่วมแต่งและร้องเพลงต้นฉบับ "[[บิวตีฟูลโกสต์]]" ที่ได้รับการเสนอชื่อเข้าชิงรางวัลลูกโลกทองคำ นอกจากนี้ ภาพยนตร์สารคดี *มิสอเมริกานา* ซึ่งบันทึกเรื่องราวบางช่วงในชีวิตและอาชีพของเธอ ก็เปิดตัวในเทศกาลภาพยนตร์ซันแดนซ์ปี 2020

=== ค.ศ. 2021–2023: การบันทึกเสียงใหม่ และ *มิดไนส์* ===

การอัดเสียงใหม่ของสตูดิโออัลบั้มหกชุดแรกของเทย์เลอร์ สวิฟต์เริ่มต้นด้วย *เฟียร์เลส (เทย์เลอร์เวอร์ชัน)* และ *เรด (เทย์เลอร์เวอร์ชัน)* ซึ่งออกวางจำหน่ายในเดือนเมษายนและพฤศจิกายน ปี 2021 ตามลำดับ ทั้งสองอัลบั้มขึ้นอันดับ 1 บนชาร์ตบิลบอร์ด 200 โดย *เฟียร์เลส (เทย์เลอร์เวอร์ชัน)* เป็นอัลบั้มที่อัดใหม่ชุดแรกในประวัติศาสตร์ที่สามารถขึ้นถึงอันดับสูงสุดนี้ได้ ซิงเกิลนำคือ "[[เลิฟสตอรี (เทเลอส์เวอร์ชัน)]]" ซึ่งทำให้สวิฟต์กลายเป็นศิลปินคนที่สองต่อจาก[[ดอลลี ฟาร์ตัน]] ที่มีทั้งเวอร์ชันต้นฉบับและเวอร์ชันที่อัดใหม่ของเพลงเดียวกันขึ้นอันดับ 1 บนชาร์ตฮอตเพลงคันทรี ส่วน*เรด (เทย์เลอร์เวอร์ชัน)* มีเพลงเด่นคือ "[[ออลทูเวล (10 มินิตเวอร์ชัน)]]" ซึ่งกลายเป็นเพลงที่มีความยาวมากที่สุดในประวัติศาสตร์ที่สามารถขึ้นอันดับ 1 บนชาร์ต*บิลบอร์ด*ฮอต 100 ได้สำเร็จ



อัลบั้มสตูดิโอลำดับที่ 10 ชื่อว่า *มิดไนส์* วางจำหน่ายในเดือนตุลาคม ปี 2022 โดยมีแนวดนตรีหลักเป็นอิเล็กโทรป๊อป และซินธ์ป๊อปในสไตล์ที่เรียบขรึม พร้อมผสมผสานองค์ประกอบของฮิปฮอป อาร์แอนด์บี และ[[อิเล็กทรอนิกา]] ในสหรัฐ *มิดไนส์*กลายเป็นอัลบั้มลำดับที่ 5 ของสวิฟต์ที่เปิดตัวอันดับ 1 บนชาร์ต*บิลบอร์ด* 200 ด้วยยอดขายมากกว่าหนึ่งล้านชุดในสัปดาห์แรก และเพลงจากอัลบั้มนี้ นำโดยซิงเกิล "[[แอนตีฮีโร (เพลง)|แอนตีฮีโร]]" ทำให้เธอกลายเป็นศิลปินคนแรกในประวัติศาสตร์ที่ครองอันดับ 1 ถึง 10 บนชาร์ต*บิลบอร์ด*ฮอต 100 พร้อมกัน ในระดับโลก *มิดไนส์*ทำลายสถิติยอดสตรีมสูงสุดในหนึ่งวันและหนึ่งสัปดาห์บนสปอทิฟาย และขึ้นอันดับ 1 บนชาร์ตของอย่างน้อย 14 ประเทศ ซิงเกิลอื่นจากอัลบั้ม ได้แก่ "[[ลาเวนเดอร์เฮซ]]" และ "[[คาร์มา (เพลงเทย์เลอร์ สวิฟต์)|คาร์มา]]" ต่างก็ขึ้นถึงอันดับ 2 บน*บิลบอร์ด*ฮอต 100

ตามรายงานของ*บิลบอร์ด* เทย์เลอร์ สวิฟต์เป็นศิลปินเดี่ยวที่ทำรายได้สูงสุดในสหรัฐฯ และเป็นนักดนตรีที่มีรายได้สูงที่สุดในโลกประจำปี 2021 ในปี 2022 เธอคว้า 6 รางวัลจากเวที[[อเมริกันมิวสิกอะวอดส์]] รวมถึงรางวัลศิลปินแห่งปี บนเวทีเอ็มทีวีวิดีโอมิวสิกอะวอดส์ สวิฟต์ได้รับรางวัลวิดีโอแห่งปี ครั้งที่ 3 และ 4 จากภาพยนตร์สั้นเรื่อง *ออลทูเวล: เดอะชอร์ตฟิล์ม* ซึ่งเป็นภาพยนตร์สั้นที่เธอกำกับเองประกอบเพลง "ออลทูเวล (10 มินิตเวอร์ชัน)" ในปี 2022 และจากมิวสิกวิดีโอเพลง "แอนตีฮีโร" ในปี 2023 ในช่วงเวลาดังกล่าว สวิฟต์คว้า 3 รางวัลแกรมมี่ ได้แก่ มิวสิกวิดีโอยอดเยี่ยม จาก*ออลทูเวล: เดอะชอร์ตฟิล์ม* อัลบั้มป๊อปร้องยอดเยี่ยม และอัลบั้มแห่งปีจากอัลบั้ม*มิดไนส์* ด้วยรางวัลอัลบั้มแห่งปีครั้งนี้ สวิฟต์กลายเป็นศิลปินคนแรกในประวัติศาสตร์ที่คว้ารางวัลนี้ถึง 4 ครั้งบนเวทีแกรมมี
อัลบั้มที่อัดเสียงใหม่ลำดับถัดไปของเทย์เลอร์ สวิฟต์ ได้แก่ *สปีกนาว (เทย์เลอร์เวอร์ชัน)* และ *1989 (เทย์เลอร์เวอร์ชัน)* ซึ่งวางจำหน่ายในเดือนกรกฎาคมและตุลาคม ปี 2023 ตามลำดับ *สปีกนาว (เทย์เลอร์เวอร์ชัน*ทำให้สวิฟต์กลายเป็นศิลปินหญิงที่มีอัลบั้มขึ้นอันดับ 1 บนชาร์ต*บิลบอร์ด* 200 มากที่สุดในประวัติศาสตร์ (12 ชุด) แซงหน้า[[บาร์บรา สไตรแซนด์]] ขณะที่ *1989 (เทย์เลอร์เวอร์ชัน)* กลายเป็นอัลบั้มที่หกของเธอที่มียอดขายเกินหนึ่งล้านชุดในสัปดาห์แรกในสหรัฐ และเป็นสัปดาห์ที่มียอดขายอัลบั้มสูงสุดในอาชีพของเธอ ซิงเกิล "[[อิสอิตโอเวอร์นาว?]]" จาก *1989 (เทย์เลอร์เวอร์ชัน)* ขึ้นอันดับ 1 บนชาร์ต*บิลบอร์ด*ฮอต 100 นอกจากนี้ สวิฟต์ยังร่วมงานกับศิลปินหลายคนในช่วงปี 2021–2023 เช่น เพลง "[[เรเนเกด (เพลงบิกเรดเมชีน)|เรเนเกด]]" และ "เบิร์ช" กับ[[บิกเรดแมชีน (วงดนตรี)|บิกเรดแมชีน]] (2021) เพลง "[[แก๊สโซลีน (เพลงไฮม์)|แก๊สโซลีน]]" กับ[[ไฮม์]] (2021) เพลง "[[เดอะโจ๊กเกอร์และเดอะควีน]]" กับ[[เอ็ด ชีแรน]] (2022) เพลง "[[ดิอัลคอตต์]]" กับ[[เดอะเนชันแนล (วงดนตรี)|เดอะเนชันแนล]] (2023) เธอยังแต่งและร้องเพลง "[[แคโรไลนา (เพลงเทย์เลอร์ สวิฟต์)|แคโรไลนา]]" ประกอบภาพยนตร์ *แวร์เดอะครอว์แดดส์ซิง* (2022) ซึ่งได้รับการเสนอชื่อเข้าชิงรางวัลเพลงประกอบยอดเยี่ยมจากเวทีลูกโลกทองคำ และเพลงที่แต่งให้วิดีทัศน์ยอดเยี่ยมจากงานรางวัลแกรมมี ด้านการแสดง สวิฟต์รับบทสมทบในภาพยนตร์ตลกย้อนยุคเรื่อง*อัมสเตอร์ดัม* ซึ่งเข้าฉายในปี 2022

ในปี 2023 เทย์เลอร์ สวิฟต์เป็นศิลปินที่มียอดสตรีมสูงสุดบนแพลตฟอร์มหลักทั้งสปอทิฟาย แอปเปิลมิวสิก และอเมซอนมิวสิก เธอยังกลายเป็นศิลปินคนแรกที่ขึ้นอันดับ 1 บนชาร์ตสรุปยอดศิลปินแห่งปีของ*บิลบอร์ด* ใน 3 ทศวรรษที่แตกต่างกัน ได้แก่ ปี 2009, 2015 และ 2023 นอกจากนี้ สวิฟต์ยังมีอัลบั้มถึง 5 ชุดจาก 10 อันดับอัลบั้มขายดีที่สุดในสหรัฐฯ ประจำปี 2023 ซึ่งถือเป็นสถิติใหม่ตั้งแต่บริษัท[[ลูมิเนต]]เริ่มเก็บข้อมูลยอดขายเพลงในสหรัฐ ตั้งแต่ปี ค.ศ. 1991

=== ค.ศ. 2023–ปัจจุบัน: ดิเอราทัวร์ *เดอะทอร์เชอด์โพอิตส์ดีพาร์ตเมนต์  การได้สิทธิ์ในผลงานอัลบั้มสตูดิโอทั้งหมด และ เดอะไลฟ์ออฟอะโชว์เกิร์ล* ===

ในเดือนมีนาคม ปี 2023 สวิฟต์เริ่มทัวร์คอนเสิร์ต [[ดิเอราส์ทัวร์]] ซึ่งเป็นทัวร์ที่ย้อนรำลึกผลงานจากอัลบั้มสตูดิโอทั้งหมดของเธอ สื่อต่าง ๆ รายงานอย่างกว้างขวางถึง[[ผลกระทบของดิเอราส์ทัวร์|ผลกระทบทางวัฒนธรรมและเศรษฐกิจในระดับโลกของทัวร์]]ครั้งนี้ ช่วงการแสดงในสหรัฐ สร้างสถิติขายบัตรได้มากที่สุดภายในวันเดียว ขณะที่บริษัท[[ทิกเก็ตมาสเตอร์]]ถูก[[ข้อพิพาทระหว่างเทย์เลอร์ สวิฟต์กับทิกเก็ตมาสเตอร์|วิจารณ์อย่างหนักทั้งจากสาธารณะและการเมือง]]เรื่องการจัดการระบบจำหน่ายบัตรที่ผิดพลาด ดิเอราส์ทัวร์กลายเป็นทัวร์คอนเสิร์ตที่ทำรายได้สูงสุดในประวัติศาสตร์ [[เทย์เลอร์ สวิฟต์: ดิเอราส์ทัวร์|ภาพยนตร์คอนเสิร์ต]] ซึ่งเข้าฉายในโรงภาพยนตร์ทั่วโลกเมื่อวันที่ 13 ตุลาคม ค.ศ. 2023 ทำรายได้ทั่วโลกกว่า 250 ล้านดอลลาร์ กลายเป็นภาพยนตร์คอนเสิร์ตที่ทำรายได้สูงที่สุด และได้รับการเสนอชื่อเข้าชิง[[รางวัลลูกโลกทองคำ]] สาขา Cinematic and Box Office Achievement [[หนังสือภาพ]] *ดิเอราส์ทัวร์บุ๊ก* วางจำหน่ายเมื่อวันที่ 29 พฤศจิกายน ค.ศ. 2024 และมียอดขายทะลุหนึ่งล้านเล่มภายในสัปดาห์แรกในสหรัฐเพียงประเทศเดียว



สตูดิโออัลบั้มลำดับที่สิบเอ็ดของสวิฟต์ชื่อว่า *เดอะทอร์เชอด์โพอิตส์ดีพาร์ตเมนต์* วางจำหน่ายเมื่อวันที่ 19 เมษายน 2024 และขึ้นอันดับ 1 บนชาร์ตทั่วโลก พร้อมทำลายสถิติมากมาย ได้แก่ เป็นอัลบั้มแรกในประวัติศาสตร์ที่มียอดสตรีมบนสปอทิฟายเกิน 1 พันล้านครั้งภายในสัปดาห์เดียว มียอดขายในสหรัฐ สัปดาห์แรกถึง 2.6 ล้านชุด ทำให้สวิฟต์เป็นศิลปินคนแรกที่ครองอันดับ 1 ถึง 14 บนชาร์ต*บิลบอร์ด*ฮอต 100 พร้อมกัน และครอง 10 อันดับแรกบนชาร์ตอาเรียซิงเกิลส์ของออสเตรเลีย อัลบั้มนี้ใช้เวลาขึ้นอันดับ 1 บน*บิลบอร์ด* 200 ยาวนานถึง 17 สัปดาห์ ซึ่งนานที่สุดในอาชีพของเธอ ซิงเกิลนำ "[[ฟอร์ตไนต์ (เพลง)|ฟอร์ตไนต์]]" ที่ร่วมงานกับ[[โพสต์ มาโลน]] ขึ้นอันดับ 1 บน*บิลบอร์ด*ฮอต 100 กลายเป็นเพลงอันดับ 1 ลำดับที่ 12 ของสวิฟต์บนชาร์ตนี้

หลังจากการแพร่ระบาดของโควิด-19 สวิฟต์ประสบความสำเร็จอย่างสูงสุดจากการออกผลงานเพลง การทัวร์คอนเสิร์ต และกิจกรรมอื่น ๆ ที่เกี่ยวข้อง โดยตั้งแต่ปี 2023 เป็นต้นมา ความนิยมของเธอพุ่งทะยานเกินกว่าที่เคยเป็น ทั้งจากความสำเร็จของอัลบั้มที่อัดใหม่ ดิเอราส์ทัวร์ ภาพยนตร์คอนเสิร์ต อัลบั้ม *มิดไนส์* และ *เดอะทอร์เชอด์โพอิตส์ดีพาร์ตเมนต์*  ซึ่งส่งผลให้มูลค่าสินทรัพย์สุทธิของเธอเพิ่มขึ้นอย่างมาก เว็บไซต์[[มิวสิกบิสซิเนสเวิลด์ไวด์]] ระบุว่านี่คือ "ระดับความสำเร็จทางอาชีพในระดับชั้นบรรยากาศใหม่" ของสวิฟต์ในเวทีระดับโลก เธอกลับมาเป็นศิลปินที่มียอดสตรีมสูงสุดบนสปอทิฟายอีกครั้งในปี 2024 และในเดือนพฤษภาคม ปี 2025 สวิฟต์ได้ซื้อสิทธิ์มาสเตอร์ของอัลบั้มสตูดิโอ 6 ชุดแรกของเธอคืนจากบริษัท[[แชมร็อกโฮลดิงส์]]เป็นที่เรียบร้อย เธอเผยว่า [[เรพิวเทชัน]] จะไม่มีการอัดเสียงใหม่เป็น เทย์เลอร์เวอร์ชัน แต่จะมีการปล่อยเพลงจากตู้นิรภัยออกมาในภายหลัง ในขณะที่อัลบั้มสตูดิโอเปิดตัวในชื่อของเธอ [[เทย์เลอร์ สวิฟต์ (อัลบั้ม)]] กำลังอยู่ในขั้นตอนการอัดเสียงเป็น เทย์เลอร์เวอร์ชัน

เทย์เลอร์ สวิฟต์เริ่มออกเดทกับนักอเมริกันฟุตบอลชื่อดัง[[ทราวิส เคลซี]] ในปี 2023 ต่อมาในเดือนมกราคม ปี 2024 มี[[ข้อถกเถียงเกี่ยวกับภาพลามกดีปเฟกของเทย์เลอร์ สวิฟต์|ภาพลามกที่สร้างขึ้นด้วยปัญญาประดิษฐ์]] โดยแสดงภาพของสวิฟต์ในบริบทเกี่ยวกับฟุตบอล ถูกเผยแพร่บนแพลตฟอร์ม[[ทวิตเตอร์]] และแพร่กระจายไปยังโซเชียลมีเดียอื่น ๆ เหตุการณ์นี้กระตุ้นให้เกิดเสียงวิพากษ์วิจารณ์อย่างรุนแรงและมีการเรียกร้องให้ปฏิรูปกฎหมายที่เกี่ยวข้อง ในเดือนกรกฎาคม 2024 สวิฟต์และเคลซีถูกขู่ฆ่าโดย[[การสะกดรอยตาม|ผู้สะกดรอยตาม]]รายหนึ่งในเมือง[[เกลเซนเคียร์เชิน]] ประเทศเยอรมนี ขณะเดียวกันมีเหตุสะเทือนขวัญที่สหราชอาณาจักร เมื่อมีการโจมตีด้วยมีดในเวิร์กช็อปที่มีธีมเกี่ยวกับสวิฟต์ที่เมือง[[เซาท์พอร์ต]] [[เหตุการณ์แทงกันที่เซาท์พอร์ต ค.ศ. 2024|ส่งผลให้เด็กสามคนเสียชีวิต]] และนำไปสู่[[การจลาจลในสหราชอาณาจักร ค.ศ. 2024|ความไม่สงบในสังคมอังกฤษ]] ในเดือนสิงหาคม คอนเสิร์ต ดิเอราส์ทัวร์ ทั้งสามรอบในกรุงเวียนนา ประเทศออสเตรีย ถูกยกเลิก หลังมีการจับกุมผู้ต้องสงสัยที่[[แผนการก่อการร้ายที่เวียนนา ค.ศ. 2024|วางแผนก่อการร้าย]]โดยได้รับแรงบันดาลใจจากกลุ่ม[[รัฐอิสลาม]] (ISIS) แผนดังกล่าวถูกเปิดเผยโดย[[หน่วยข่าวกรองสหรัฐ]] และถูก[[เจ้าหน้าที่ตำรวจออสเตรีย]]สกัดไว้ได้ทันเวลา

ในเดือนสิงหาคม ปี 2025 สวิฟต์เปิดเผยสตูดิโออัลบั้มลำดับที่สิบสองของเธอชื่อว่า ***[[เดอะไลฟ์ออฟอะโชว์เกิร์ล]]*** ร่วมกับนักแต่งเพลง มาร์ติน เชลล์แบ็ก นับจากอัลบั้ม [[1989 (อัลบั้ม)|1989]] กำหนดวางจำหน่าย 3 ตุลาคม 2025 ซิงเกิลนำอัลบั้มในชื่อเดียวกันที่ร่วมงานกับ [[ซาบรินา คาร์เพนเทอร์]] มีกำหนดปล่อยในวันเดียวกัน

== การเป็นศิลปิน ==
=== อิทธิพล ===


ความทรงจำเกี่ยวกับดนตรีเรื่องหนึ่งที่สวิฟต์จำได้คือขณะฟังยาย มาร์จอรี ฟินเลย์ ร้องเพลงที่โบสถ์ เมื่อตอนเป็นเด็ก สวิฟต์ชอบฟังเพลงประกอบภาพยนตร์ของดิสนีย์ "พ่อแม่ของฉันสังเกตว่า เมื่อใดที่ฉันหมดคำพูด ฉันจะคิดคำพูดของตัวเองขึ้นมา" สวิฟต์เคยกล่าวว่าแม่ของเธอทำให้เธอมีความมั่นใจ แม่ช่วยเธอเตรียมตัวนำเสนอหน้าชั้นเมื่อเธอเป็นเด็ก เธอยังกล่าวว่าแม่ทำให้เธอ "หลงใหลในการเขียนและเล่าเรื่อง" สวิฟต์ชอบเล่าเรื่องเกี่ยวกับดนตรีคันทรี และได้รู้จักแนวเพลงนี้จาก "ศิลปินคันทรีหญิงยุค 1990" เช่น ชะไนยา ทเวน [[เฟธ ฮิลล์]] และ[[ดิกซีชิกส์]] ทเวนเป็นทั้งนักแต่งเพลงและนักร้อง และเป็นอิทธิพลที่สำคัญที่สุดของสวิฟต์ ฮิลล์เป็นบุคคลตัวอย่างของสวิฟต์ในวัยเด็ก "ทุกอย่างที่เธอพูด ทำ ชุดที่เธอใส่ ฉันพยายามเลียนแบบทั้งหมด" เธอชื่นชมทัศนคติที่ชอบท้าทายของดิกซีชิกส์ และการที่วงเล่นเครื่องดนตรีของตนเอง เพลง "[[คาวบอยเทกมีอะเวย์]]" เป็นเพลงแรกที่สวิฟต์ใช้หัดเล่นกีตาร์ สวิฟต์ยังตามฟังเพลงของนักร้องคันทรีเก่า ๆ เช่น [[แพตซี ไคลน์]] [[ลอเร็ตตา ลินน์]] [[ดอลลี พาร์ตัน]] และ[[แทมมี ไวเน็ตต์]] เธอเชื่อว่าพาร์ตันเป็น "ตัวอย่างที่น่าเหลือเชื่อให้แก่นักแต่งเพลงหญิงทุกคน" เธอยกย่องศิลปินออลเทอร์นาทิฟคันทรี เช่น [[ไรอัน แอดัมส์]] [[แพตตี กริฟฟิน]] และ[[ลอรี แม็กเคนนา]]

สวิฟต์ยกให้[[พอล แม็กคาร์ตนีย์]] [[เดอะโรลลิงสโตนส์]] [[บรูซ สปริงส์ทีน]] [[เอมมีลู แฮร์ริส]] [[คริส คริสตอฟเฟอร์สัน]] และคาร์ลี ไซมอน เป็นบุคคลตัวอย่างในอาชีพของเธอ "พวกเขาได้ลองเสี่ยงหลายครั้ง แต่พวกเขาก็ยังเป็นศิลปินคนเดิมตลอดอาชีพของเขา" แม็กคาร์ตนีย์ ทั้งในนาม[[เดอะบีเทิลส์]]และศิลปินเดี่ยว ทำให้สวิฟต์รู้สึก "ราวกับว่าฉันได้เข้าไปอยู่ในหัวใจและจิตใจของเขา... นักดนตรีคนไหน ๆ ก็ฝันถึงสิ่งสืบทอดเหล่านั้นได้" เธอชื่นชมสปริงสทีนเพราะเขา "ยังคงมีความสำคัญอย่างยิ่งทางดนตรีแม้เวลาจะผ่านมานาน" เธอต้องการเป็นอย่างแฮร์ริสเมื่อเธอแก่ตัวลง "มันไม่ได้เกี่ยวกับชื่อเสียง แต่มันเกี่ยวกับดนตรี" สวิฟต์กล่าวว่า "[คริสตอฟเฟอร์สัน]โดดเด่นในเรื่องการแต่งเพลง เขาเป็นเพียงหนึ่งในกลุ่มคนที่อยู่ในธุรกิจนี้มาหลายปี แต่คุณบอกได้ว่ามันไม่ได้ทำลายเขาเลย" เธอชื่นชม "การแต่งเพลงและความซื่อสัตย์" ของไซมอน "เธอเป็นที่รู้จักว่าเป็นคนเจ้าอารมณ์แต่เป็นคนที่แข็งแกร่งด้วย"

สวิฟต์ยังได้รับอิทธิพลจากศิลปินแนวอื่น ๆ อีกมากมาย ช่วงก่อนวัยรุ่น เธอฟังศิลปินแนวบับเบิลกัมป็อป เช่น [[แฮนสัน (วงดนตรี)|แฮนสัน]] และ[[บริตนีย์ สเปียส์]] สวิฟต์เคยกล่าวว่าเธอได้ "อุทิศตนอย่างแนวแน่" ให้สเปียส์ ในช่วงไฮสกูล สวิฟต์ฟังวงดนตรีร็อกหลายวง เช่น [[แดชบอร์ดคอนเฟชชันเนิล]] [[ฟอลเอาต์บอย]] และ[[จิมมีอีตเวิลด์]] เธอยังแสดงความชื่นชมนักร้องและนักแต่งเพลงร่วมสมัย เช่น [[มิเชลล์ แบรนช์]] [[อลานิส มอริสเซตต์]] [[แอชลี ซิมป์สัน]] [[เฟเฟ ดอบสัน]] และ[[จัสติน ทิมเบอร์เลก]] สวิฟต์กล่าวว่าเธอ "หลงใหล" ศิลปินยุค 1960 เช่น [[เดอะชิเรลส์]] [[ดอริส ทรอย]] และ[[เดอะบีชบอยส์]]ด้วย อัลบั้มที่ห้าของสวิฟต์ *1989* ซึ่งเป็นแนวป็อป ได้รับอิทธิพลจากศิลปินเพลงป็อปยุค 1980 เช่น [[แอนนี เลนนิกซ์]] [[ฟิล คอลลินส์]] และ "[[มาดอนน่า]] ยุคที่มีเพลง[[ไลก์อะเพรเยอร์ (เพลง)|ไลก์อะเพรเยอร์]]"

===แนวดนตรี ===
[[ไฟล์:Phoenix-Musical Instrument Museum-Taylor Swift Les Paul guitar.jpg|200px|thumb|left|กีตาร์ "[[กิบซัน เลส พอล|เลส พอล]]" และไมโครโฟนไร้สายของสวิฟต์ ตั้งแสดงในห้องภาพศิลปินของ[[พิพิธภัณฑ์มิวสิคัลอินสตรูเมนต์มิวเซียม (ฟีนิกซ์)|พิพิธภัณฑ์มิวสิคัลอินสตรูเมนต์มิวเซียม]] ฟีนิกซ์ [[รัฐแอริโซนา]]]]

แนวเพลงของสวิฟต์เป็นแนว[[ป็อป]] [[ป็อปร็อก]] และ[[คันทรี (แนวดนตรี)|คันทรี]] เธอตั้งตัวเองเป็นศิลปินคันทรีจนกระทั่งออกอัลบั้ม *1989* ใน ค.ศ. 2014 ซึ่งเธอบรรยายว่าเป็น "อัลบั้มที่มีเพลงป็อปอยู่ติดกัน" นิตยสาร*โรลลิงสโตน*ประเมินว่า "เพลงของ [สวิฟต์] อาจได้เปิดเพลงในสถานีวิทยุเพลงคันทรี แต่เธอเป็นร็อกสตาร์แท้ ๆ หนึ่งในไม่กี่คนที่เรามีในทุกวันนี้" *เดอะนิวยอร์กไทมส์*กล่าวว่า "ในเพลงของสวิฟต์ไม่มีสิ่งใดบ่งบอกถึงความคันทรีมากนัก มีเพียงเสียงแบนโจ ใส่รองเท้าบูทคาวบอยคู่หนึ่งบนเวที และกีตาร์ที่ทำให้ตาลายตัวหนึ่ง แต่มีบางอย่างในการสื่ออารมณ์ที่มีเสน่ห์และบอบบางในตัวสวิฟต์ที่เป็นเอกลักษณ์กับแนชวิลล์" *เดอะการ์เดียน*เคยกล่าวว่า สวิฟต์ "ทำเมโลดีออกมาเร็วด้วยประสิทธิภาพของอุตสาหกรรมเพลงป็อปสแกนดิเนเวียนอย่างไร้ความสงสาร"

เสียงร้องของสวิฟต์นั้น โซฟี ชิลลาชี จาก*เดอะฮอลลิวูดรีพอร์เตอร์* บรรยายว่า "หวาน แต่นุ่มนวล" ในระหว่างการอัดเสียงในสตูดิโอ หนังสือพิมพ์*ลอสแอนเจลิสไทมส์*นิยามเสียงร้องของสวิฟต์ว่า "เส้นร้องที่ไหลลงเหมือนกับเสียงถอนหายใจด้วยความพอใจ หรือไหลขึ้นเหมือนตอนเลิกคิ้ว ทำให้ความเป็นวัยสาวที่น่ารักของเธอชวนให้คุ้นเคยได้ง่าย" ในบทวิจารณ์อัลบั้ม*สปีกนาว* นิตยสาร*โรลลิงสโตน*กล่าวว่า "เสียงของสวิฟต์ไม่กระทบอะไรมากพอถึงระดับที่จะปิดบังความมืออาชีพที่เธอเป็นในฐานะนักร้อง เธอลดเสียงลงขณะร้องท่อนที่ทุกคนร้องได้ในแบบคลาสสิกที่เด็กสาวขี้อายคนหนึ่งพยายามจะพูดให้กลัว" ในบทวิจารณ์อัลบั้ม*สปีกนาว*อีกบท หนังสือพิมพ์*เดอะวิลเลจวอยซ์*กล่าวว่าก่อนหน้านี้ การใช้ถ้อยคำของเธอ "เคยฟังดูจืดและดูสับสน แต่มันเปลี่ยนไปแล้ว เธอยังฟังดูตึงและบาง และเสียงมักจะหลงไปอยู่ระดับเสียงที่ทำให้คนบางคนเป็นบ้าได้ แต่เธอเรียนรู้แล้วว่าจะสื่อสารความหมายของคำแต่ละคำได้อย่างไร" เสียงร้องสดของเธอเคยถูกลดระดับลงเป็น "พอใช้ได้" แต่ไม่เคยเท่าเพื่อน ๆ ของเธอ ใน ค.ศ. 2009 เคน ทักเกอร์ จาก*เอนเตอร์เทนเมนต์วีกลี* พูดถึงเสียงร้องของสวิฟต์ว่ายังมีเสียง "ราบเรียบ บาง และบางครั้งไม่มั่นคงพอ ๆ กับคนไม่มีประสบการณ์" แต่อย่างไรก็ตาม สวิฟต์ได้รับคำชมที่เธอไม่ได้ใช้[[ออโตทูน]]ปรับระดับเสียงตนเอง

ในบทสัมภาษณ์กับ*เดอะนิวยอร์กเกอร์* สวิฟต์ตั้งตนเองเป็นนักแต่งเพลงคนหนึ่ง "ฉันแต่งเพลง และเสียงของฉันเป็นแค่ทางเชื่อมเนื้อเพลงเหล่านั้น" นักเขียนคนหนึ่งจาก*เดอะเทนเนสเซียน*ยอมรับใน ค.ศ. 2010 ว่าสวิฟต์ "ไม่ใช่นักร้องทางเทคนิคที่ดีที่สุด" แต่พูดถึงเธอว่าเป็น "นักสื่อสารที่ดีที่สุดที่เรามี" เสียงร้องของสวิฟต์เป็นอะไรที่สัมพันธ์กับเธอ และเธอได้ "พยายามอย่างหนัก" เพื่อปรับปรุง มีรายงานใน ค.ศ. 2010 ว่าเธอยังคงเข้าเรียนร้องเพลง เธอเคยกล่าวว่าเธอจะรู้สึกกังวลเวลาแสดง "ก็ต่อเมื่อฉันไม่มั่นใจว่าผู้ฟังคิดอย่างไรกับฉัน เหมือนตอนงานประกาศรางวัล"

=== การแต่งเพลง ===
สวิฟต์ใช้ประสบการณ์ตรงเป็นแรงบันดาลใจในการแต่งเพลง ในเพลงของเธอ สวิฟต์มักพูดถึง "คนนิรนามที่เธอแอบชอบในช่วงเรียนไฮสกูล" และคนดัง สวิฟต์มักวิพากษ์วิจารณ์คนรักเก่าอยู่บ่อย ๆ ซึ่งเป็นมุมมองการแต่งเพลงที่*เดอะวิลเลจวอยซ์*สบประมาทไว้ "การได้ฟังว่าสิ่งที่เพลงสื่อนั้นเหมือนกับมีศาสตราจารย์ที่วางมาด และมันเป็นภัยต่อการประเมินพรสวรรค์ของสวิฟต์ ซึ่งดูไม่เป็นการสารภาพ แต่ดูเหมือนละคร" แต่นิตยสาร*นิวยอร์ก*เชื่อว่า การที่สื่อพินิจพิเคราะห์การตัดสินใจของเธอที่จะ "ขุดชีวิตส่วนตัวมาใส่ในเพลงนั้น [...] เป็นการแบ่งแยกเพศ เนื่องจากไม่ได้มีการขอเพื่อนผู้ชายเลย" ตัวสวิฟต์เองเคยกล่าวว่า ไม่ใช่ทุกเพลงที่แต่งจากเรื่องจริง และบางครั้งเกิดจากการสังเกตการณ์ นอกจากคำบอกใบ้ของเธอในเพลง สวิฟต์พยายามไม่พูดถึงประเด็นของเพลงแบบเจาะจง "เพราะคนเหล่านี้คือคนจริง ๆ คุณพยายามหยั่งรู้ถึงพื้นเพที่คุณมาเป็นนักแต่งเพลง โดยไม่ต้องเสียเพื่อนจากความเห็นแก่ตัว"

[[ไฟล์:Taylor Swift Speak Now Tour 2011 4.jpg|thumb|สวิฟต์ระหว่างทัวร์คอนเสิร์ตสปีกนาวเวิลด์ทัวร์ที่พิตส์เบิร์ก 2011|alt=ภาพถ่ายเทย์เลอร์ สวิฟต์กำลังแสดงที่ไฮนซ์ฟีลด์]]



หนังสือพิมพิมพ์*เดอะการ์เดียน*ยกย่องสวิฟต์เกี่ยวกับการเขียน "ระลึกความหลังโทนซีเปียด้วยความโหยหา" ในช่วงวัยรุ่น ตลอดสองอัลบั้มแรก นิตยสาร*นิวยอร์ก*กล่าวว่านักร้องนักแต่งเพลงหลายคนทำเพลงดี ๆ ไว้เมื่อครั้งเป็นวัยรุ่น แต่ "ไม่มีใครทำเพลงดี ๆ ที่เกี่ยวกับช่วงวัยรุ่นได้ชัดเจน" นิตยสารเปรียบเธอกับ[[ไบรอัน วิลสัน]] สำหรับภาพนิยายปรัมปราบนปกอัลบั้ม*เฟียร์เลส* เธอได้ศึกษาความไม่เชื่อมโยงกันระหว่าง "นิทานปรัมปราและความเป็นจริงของความรัก" อัลบั้มถัดจากนั้นพูดถึงความสัมพันธ์แบบผู้ใหญ่มากขึ้น นอกจากความโรแมนติกและความรักแล้ว เพลงหลายเพลงของสวิฟต์ยังพูดถึงความสัมพันธ์แบบพ่อแม่ลูก มิตรภาพ ความห่างเหิน ชื่อเสียง และความทะเยอทะยานในการทำงาน สวิฟต์มักใส่ "วลีที่คิดขึ้นฉับพลันเพื่อแสดงสิ่งที่ยิ่งใหญ่และจริงจังที่ไม่เข้ากับเพลง สิ่งที่เพิ่มหรือล้มล้างเรื่องเล่าในเพลง"

*โรลลิงสโตน*ยกให้เธอเป็น "นักปราชญ์แต่งเพลงที่มีพรสวรรค์ตั้งแต่เกิดในการแต่งเพลงตามโครงสร้าง เวิร์ส-คอรัส-บริดจ์" จากข้อมูลของ*เดอะวิลเลจวอยซ์* สวิฟต์ใช้แต่งให้เนื้อเพลงพลิกแพลงในท่อนเวิร์สที่สามอยู่บ่อย ๆ ในเรื่องของกระบวนการจินตภาพ สิ่งที่เห็นได้ชัดในการแต่งเพลงของสวิฟต์คือการกล่าวซ้ำ ในคำกล่าวของ*เดอะการ์เดียน* กล่าวว่า "เธอใช้เวลาจูบกันท่ามกลางสายฝนมากจนดูเหมือนปาฏิหาริย์ที่เท้าของเธอไม่เคยเปื่อยเลย" นิตยสาร*สแลนต์แม็กกาซีน*เสริมว่า "สวิฟต์ศึกษาแนวเรื่องใหม่ตลอดการทำอัลบั้ม [ที่สี่ของเธอ]" ขณะที่บทวิจารณ์งานเพลงของสวิฟต์เป็น "ด้านบวกแทบจะเป็นเสียงเดียวกัน" *เดอะนิวยอร์กเกอร์*กล่าวว่าเธอถ่ายทอด "ในฐานะนักเทคนิคผู้เชี่ยวชาญได้มากกว่าในฐานะนักคิดแบบ[[บ็อบ ดีแลน|ดีแลน]]"

== ภาพลักษณ์ในที่สาธารณะ ==
ชีวิตส่วนตัวของสวิฟต์เป็นประเด็นที่สื่อให้ความสนใจอย่างต่อเนื่อง ใน ค.ศ. 2013 แอเบอร์ครอมบีแอนด์ฟิตช์ทำการตลาดโดยใช้คำโปรยเสื้อยืดโดยมีคำว่า "โสเภณีน่าอาย" (slut-shaming) ตั้งใจสื่อถึงเธอโดยตรง *เดอะนิวยอร์กไทมส์*ยืนยันว่า "ประวัติการคบผู้ชายของสวิฟต์เริ่มทำให้เกิดจุดเริ่มต้นของการตอกกลับ" และตั้งคำถามว่าสวิฟต์กำลังตกอยู่ท่ามกลาง "วิกฤตในชีวิตช่วง 25 ปีแรกของเธอหรือไม่" สวิฟต์เคยกล่าวว่าเธอไม่อยากเล่าถึงชีวิตส่วนตัวออกสื่อสาธารณะ เนื่องจากเธอเชื่อว่า การพูดถึงมันอาจเป็น "จุดอ่อนในการทำงาน" ได้

[[ไฟล์:5.3.10TaylorSwiftByDavidShankbone.jpg|thumb|สวิฟต์ในงาน[[ไทม์ 100|*ไทม์* 100]] 2010 ซึ่งเธอได้รับเกียรติ|alt=เทย์เลอร์ สวิฟต์ยืนในบริเวณสื่อของไทม์ สวมชุดกระโปรงสีดำ เกาะอก ผมดัด]]
*โรลลิงสโตน*กล่าวถึงมารยาทที่เหมาะสมของสวิฟต์ว่า "ถ้านี่เป็นการเล่นหน้าเล่นตาของสวิฟต์ มันจะต้องเป็นดั่งรอยสัก เพราะมันจะไม่หลุดหายไป" นิตยสารดังกล่าวยังสนใจ "การต้อนรับอย่างอบอุ่น" ของสวิฟต์ด้วย นิตยสาร*เดอะฮอลลิวูดรีพอร์เตอร์*ให้เธอเป็น "บุคคลยอดเยี่ยมนับตั้งแต่[[บิล คลินตัน]]" ในขณะมอบรางวัลด้านมนุษยธรรมให้สวิฟต์ใน ค.ศ. 2012 [[มิเชล โอบามา]] กล่าวยกย่องเธอว่าเป็นคนที่ "ทะยานขึ้นจุดสูงสุดของอุตสาหกรรมดนตรีแต่เท้ายังติดดิน คนที่ทำลายมาตรฐานที่คาดไว้ของสิ่งที่คนอายุ 22 ปีจะทำสำเร็จได้" สวิฟต์ยกให้โอบามาเป็นบุคคลตัวอย่างคนหนึ่ง สวิฟต์เป็นหนึ่งในบุคคลที่มีผู้ติดตามมากที่สุดในสื่อสังคม และเป็นที่รู้กันว่าเธอมีปฏิสัมพันธ์เป็นมิตรกับแฟนเพลง เธอเคยส่งของขวัญวันหยุดให้แฟนเพลงผ่านทางจดหมาย และส่งให้ด้วยตนเอง เรียกของชิ้นนั้นว่า "สวิฟต์มาส" (Swiftmas) เธอมองว่าเป็น "ความรับผิดชอบ" ที่ต้องตระหนักว่าเธอมีอิทธิพลต่อแฟนเพลงหนุ่มสาว และเคยกล่าวว่าแฟนเพลงของเธอเป็น "ความสัมพันธ์ที่ยาวนานและดีที่สุดที่เธอเคยมี"

สื่อมักเรียกสวิฟต์บ่อย ๆ ว่า "หวานใจของอเมริกา" แต่สวิฟต์ยืนยันว่า "ฉันไม่ได้อยู่กับกฎแปลก ๆ แข็งกระด้างที่ล้อมกรอบฉัน ฉันแค่ชอบแบบที่ฉันรู้สึกและทำให้ฉันรู้สึกเป็นอิสระ" เธอปฏิเสธที่จะถ่ายแบบยั่วยวนทางเพศ แต่[[บลูมเบิร์ก แอล.พี.]] มองสวิฟต์เป็น[[สัญลักษณ์ทางเพศ]]คนหนึ่ง ใน ค.ศ. 2011 เธอได้ชื่อว่าสัญรูปแห่งวิถีชีวิตอเมริกัน แต่งตั้งโดยนิตยสาร*โว้ก* ใน ค.ศ. 2014 เธออยู่อันดับหนึ่งในรายชื่อผู้แต่งตัวดูดีที่สุดประจำปีโดยนิตยสาร*พีเพิล* ใน ค.ศ. 2015 ที่งาน[[แอลสไตล์อะวอดส์]] เธอได้ชื่อว่า ผู้หญิงแห่งปี และติดอันดับหนึ่งในรายชื่อคนฮอต 100 คนของนิตยสาร*แม็กซิม*

สวิฟต์ยังมีชื่อติดอยู่ในหลายรายชื่อ เธอเป็นหนึ่งใน [[ไทม์ 100|100 ผู้มีอิทธิพลที่สุด]]ประจำปี ใน ค.ศ. 2010 และ 2015 จัดโดยนิตยสาร*ไทม์*ด้วย ตั้งแต่ ค.ศ. 2011–2015 เธอเป็นหนึ่งในสามอันดับแรกของผู้หญิงที่มีรายได้สูงสุดในวงการดนตรีจัดโดยนิตยสาร*ฟอบส์* โดยเธอมีรายได้ 45 ล้าน, 57 ล้าน, 55 ล้าน, 64 ล้าน และ 80 ล้านดอลลาร์สหรัฐตามลำดับ ใน ค.ศ. 2015 เธอเป็นผู้หญิงอายุน้อยที่สุดที่อยู่ใน[[รายชื่อผู้หญิงที่มีอิทธิพลที่สุดในโลก 100 คนของฟอบส์|รายชื่อผู้หญิงที่มีอิทธิพลที่สุด]]ของฟอบส์ 100 คน อยู่ในอันดับที่ 64 ใน ค.ศ. 2016 สวิฟต์เป็น[[รายชื่อคนดัง 100 คนของฟอบส์|คนดังที่มีค่าตัวสูงที่สุด]] 170 ล้านดอลลาร์สหรัฐ เธอยังอยู่ในสิบอันดับแรกใน ค.ศ. 2011, 2013 และ 2015 เธอเป็นหนึ่งในรายชื่อ[[บุคคลแห่งปีของนิตยสารไทม์|บุคคลแห่งปีของนิตยสาร*ไทม์*]] ค.ศ. 2014 ในเดือนมิถุนายน ค.ศ. 2017 รายได้สุทธิของสวิฟต์ประมาณอยู่ที่ 280 ล้านดอลลาร์สหรัฐ ในเดือนสิงหาคม ค.ศ. 2018 ฟอบส์ปรับปรุงรายได้สุทธิโดยประมาณของสวิฟต์อยู่ที่ 320 ล้านดอลลาร์สหรัฐ

== กิจกรรมอื่น ๆ ==
===การกุศล===
กิจกรรมการกุศลของสวิฟต์เป็นที่จดจำจากรางวัล[[ดูซัมทิง|ดูซัมทิงอะวอดส์]] และบริการสำหรับผู้ประสบภัยพิบัติที่เทนเนสซี เธอยังได้รับรางวัลเดอะบิกเฮลป์อะวอร์ด จากที่เธอ "อุทิศตนช่วยเหลือคนอื่น ๆ" และ "บันดาลใจให้คนอื่นลงมือทำ" และรางวัลริปเพิลออฟโฮป เนื่องจากเธอ "อุทิศตนช่วยเหลือตั้งแต่อายุยังน้อย เทย์เลอร์เป็นผู้หญิงประเภทที่เราอยากให้ลูกสาวของเราเป็น" ใน ค.ศ. 2008 เธอบริจาคเงิน 100,000 ดอลลาร์ให้แก่หน่วยงานกาชาดเพื่อช่วยเหลือเหยื่อ[[ผู้ประสบอุทกภัยในรัฐไอโอวา ค.ศ. 2008]] สวิฟต์แสดงในคอนเสิร์ตการกุศล เช่น [[ซาวด์รีลีฟ]]ที่ซิดนีย์ เธอยังอัดเพลงใส่อัลบั้ม*โฮปฟอร์เฮตินาว*ด้วย จากเหตุ[[อุทกภัยในรัฐเทนเนสซี พฤษภาคม ค.ศ. 2010|อุทกภัยในรัฐเทนเนสซีในเดือนพฤษภาคม ค.ศ. 2010]] สวิฟต์บริจาคเงิน 500,000 ดอลลาร์ระหว่างเทเลธอนจัดโดยช่อง [[WSMV]] ใน ค.ศ. 2011 สวิฟต์ซ้อมคอนเสิร์ตสปีกนาวทัวร์รอบสุดท้ายในอเมริกาเหนือเพื่อหารายได้ให้เหยื่อ[[ซูเปอร์เอาต์เบรก ค.ศ. 2011|ทอร์นาโดครั้งล่าสุด]]ในสหรัฐ รวบรวมรายได้ได้มากกว่า 750,000 ดอลลาร์ ใน ค.ศ. 2012 สวิฟต์ส่งเสริมเทเลธอนชื่อรีสโตร์เดอะชอร์ขององค์กร[[อาร์คิเท็กเชอร์ฟอร์ฮิวแมนิตี]] หลังเกิด[[พายุหมุนเขตร้อนแซนดี]] ใน ค.ศ. 2016 เธอบริจาคเงินให้[[อุทกภัยในรัฐลุยเซียนา ค.ศ. 2016|โครงการบรรเทาทุกข์อุทกภัยที่ลุยส์เซียนา]] และกองทุนอัคคีภัย[[ดอลลี พาร์ตัน]]

สวิฟต์เป็นผู้สนับสนุนศิลปะและได้บริจาคเงิน 75,000 ดอลลาร์ให้แก่โรงเรียน[[แนชวิลส์เฮนเดอร์สันวิลล์ไฮสกูล]] เพื่อช่วยปรับปรุงระบบแสงและเสียงในหอประชุมของโรงเรียน ใน ค.ศ. 2012 เธอมอบเงิน 4 ล้านดอลลาร์เพื่อเป็นทุนก่อสร้างศูนย์การเรียนแห่งใหม่ที่[[หอเกียรติยศและพิพิธภัณฑ์ดนตรีคันทรี]]ที่แนชวิลล์ ใน ค.ศ. 2012 สวิฟต์เป็นหุ้นส่วนกับบริษัทเช่าตำราเรียนชื่อ [[เชกก์]] บริจาคเงิน 60,000 ดอลลาร์ให้แก่สาขาวิชาดนตรีในวิทยาลัยหกแห่ง สวิฟต์ส่งเสริมการรู้หนังสือของเด็ก ๆ ด้วย ใน ค.ศ. 2009 เธอบริจาคเงิน 250,000 ดอลลาร์ให้แก่โรงเรียนหลายแห่งทั่วประเทศ ความพยายามในการส่งเสริมการรู้หนังสืออย่างอื่น ได้แก่ ห้องสมุดสาธารณะเรดิง รัฐเพนซิลเวเนีย 6,000 เล่ม ห้องสมุดสาธารณะแนชวิลล์ รัฐเทนเนสซี 14,000 เล่ม หนังสือเรียน 2,000 เล่มมอบให้ศูนย์สุขภาพเด็ก [[โรงพยาบาลเรดิง]] และโรงเรียนหลายแห่งในนครนิวยอร์ก 25,000 เล่มเมื่อปี  ค.ศ. 2015

ใน ค.ศ. 2007 เธอออกโครงการรณรงค์ปกป้องเด็กจากผู้ร้ายออนไลน์ หุ้นส่วนกับสมาคมอธิบดีกรมตำรวจเทนเนสซี ใน ค.ศ. 2009 สวิฟต์บันทึกเสียงโฆษณาประชาสัมพันธ์บริการสาธารณะให้ผู้ฟังตระหนักถึงความสำคัญของการฟัง "อย่างมีความรับผิดชอบ" เพื่อป้องกัน[[หูหนวก]] เธอเคยบริจาคเงินให้มูลนิธิการกุศลมากมาย ได้แก่ [[มูลนิธิโรคเอดส์เอลตันจอห์น]] [[ยูนิเซฟแทปโปรเจกต์]] [[มิวสิแคส์]] และ[[ฟีดิงอเมริกา]] ใน ค.ศ. 2011 ในฐานะผู้ให้ความบันเทิงแห่งปีของโรงเรียนดนตรีคันทรี สวิฟต์บริจาคเงิน 25,000 ดอลลาร์ให้แก่[[โรงพยาบาลวิจัยเด็กเซนต์จูด]] รัฐเทนเนสซี ใน ค.ศ. 2012 สวิฟต์ร่วมในเทเลธอน[[สแตนด์อัปทูแคนเซอร์]] ร้องเพลง "[[โรแนน (เพลง)|โรแนน]]" ซึ่งเธอแต่งให้แก่เด็กชายอายุสี่ขวบคนหนึ่งที่เสียชีวิตจาก[[นิวโรบลาสโตมา]] เพลงมีให้ดาวน์โหลด รายได้จากการดาวน์โหลดบริจาคให้แก่องค์กรการกุศลที่เกี่ยวกับโรคมะเร็ง ใน ค.ศ. 2014 เธอบริจาคเงิน 100,000 ดอลลาร์ให้แก่[[ดิก ไวแทล|มูลนิธิ V เพื่อศูนย์วิจัยมะเร็ง]] และ 50,000 ดอลลาร์ให้[[โรงพยาบาลเด็กฟิลาเดลเฟีย]] สวิฟต์เคยแวะเยี่ยมผู้ป่วยและคอยช่วยเหลือตามโรงพยาบาลต่าง ๆ เป็นการส่วนตัว สวิฟต์เชิญชวนให้คนวัยหนุ่มสาวอาสาในชุมชนท้องถิ่นตนเองเป็นส่วนหนึ่งของวันบริการเยาวชนโลก ในปี  ค.ศ. 2018 เธอกับผู้หญิงอีก 300 คนในฮอลลิวูดก่อตั้งขบวนการไทมส์อัปเพื่อปกป้องผู้หญิงจากการกดขี่ข่มเหงและการกีดกัน

=== การเมือง ===
ระหว่าง[[การเลือกตั้งประธานาธิบดีสหรัฐอเมริกา พ.ศ. 2551|การเลือกตั้งประธานาธิบดี ค.ศ. 2008]] สวิฟต์สนับสนุนการรณรงค์เอเวอรีวูแมนเคานส์ มีเป้าหมายให้ผู้หญิงมีส่วนร่วมในการเมือง และเป็นหนึ่งในศิลปินคันทรีที่ได้บันทึกเสียงโฆษณาบริการสาธารณะให้โครงการโหวต (ฟอร์ยัวร์) คันทรี เธอกล่าวว่า "ฉันคิดว่าฉันไม่ได้มีหน้าที่พยายามโน้มน้าวผู้คนว่าให้เลือกใคร" หลังประธานาธิบดีโอบามากล่าวคำสัตย์ปฏิญาณ เธอกล่าวกับ*โรลลิงสโตน*ว่าเธอสนับสนุนเขา "ฉันยังไม่เคยเห็นประเทศนี้มีความสุขกับการตัดสินใจทางการเมืองตั้งแต่ฉันเกิด ฉันดีใจที่นี่เป็นการเลือกตั้งครั้งแรกของฉัน"

ในบทสัมภาษณ์ ค.ศ. 2012 สวิฟต์กล่าวว่า แม้ว่าเธอจะยึดตัวเองเป็น "ผู้มีการศึกษาและมีความรู้มากเท่าที่จะเป็นไปได้" เธอไม่ขออภิปรายทางการเมือง โดยเกรงว่ามันอาจกลายเป็นอิทธิพลต่อคนอื่นได้ สวิฟต์เคยใช้เวลาอยู่กับ[[ครอบครัวเคนเนดี]] และเคยกล่าวชื่นชม[[อีเทล เคนเนดี]] เธอเป็น[[คตินิยมสิทธิสตรี|นักสิทธิสตรี]]ด้วย เธอต่อต้านการเหยียด[[กลุ่มบุคคลที่มีความหลากหลายทางเพศ|รสนิยมทางเพศ]] หลังจาก[[การฆาตกรรมแลร์รี คิง|เหตุฆาตกรรมแลร์รี คิง]] ใน ค.ศ. 2008 เธอบันทึกเสียงโฆษณาบริการสาธารณะให้องค์กร[[เครือข่ายให้การศึกษาเกย์ เลสเบียน และรสนิยมต่างเพศ]] (GLSEN) เพื่อสู้กับ[[อาชญากรรมความเกลียดชัง]] หลังครบรอบการเสียชีวิตของคิงหนึ่งปี สวิฟต์กล่าวกับ*เซเวนทีน*ว่า พ่อแม่สอนไม่ให้เธอ "ตัดสินคนอื่นโดยมองว่าเขารักใคร สีผิวอะไร หรือศาสนาอะไร" มิวสิกวิดีโอเพลง "มีน" ต่อต้านการกลั่นแกล้ง มีส่วนเกี่ยวข้องกับ[[โฮโมโฟเบีย]]ในไฮสกูล วิดีโอได้เข้าชิงรางวัลกิจกรรมทางสังคมของเอ็มทีวีวิดีโอมิวสิกอะวอดส์ ใน ค.ศ. 2011 ด้วย *เดอะนิวยอร์กไทมส์*เชื่อว่าเธอเป็นหนึ่งใน "คลื่นลูกใหม่ของผู้หญิง (รสนิยมต่างเพศ) วัยสาวที่ทำเพลงให้แก่แฟนคลับเกย์ที่ยอมรับตัวตนของตัวเองในเวลาที่มีประเด็นทางวัฒนธรรมที่ชวนสับสน"

ก่อน[[การเลือกตั้งในสหรัฐ ค.ศ. 2018|การเลือกตั้งสหรัฐกึ่งวาระ ค.ศ. 2018]] สวิฟต์ประกาศสนับสนุนผู้ลงเลือกตั้ง[[พรรคเดโมแครต (สหรัฐ)|พรรคเดโมแครต]]สองคน ได้แก่ [[จิม คูเปอร์]] สมาชิกรัฐสภา สำหรับการลงเลือกตั้ง[[สภาผู้แทนราษฎรสหรัฐ]] และอดีต[[ผู้ว่าการรัฐเทนเนสซี]] [[ฟิล เบรเดเซน]] สำหรับลงเลือกตั้งวุฒิสภา เธอออกมากล่าวต่อต้านผู้คัดค้านเบรเดเซน [[มาร์ชา แบล็กเบิร์น]] สมาชิกวุฒิสภาหญิงของ[[พรรคริพับลิกัน (สหรัฐ)|พรรครีพับลิกัน]] กล่าวว่าการโหวตของเธอ "ทำให้เธอกลัว" เธอออกมาแจ้งความประสงค์สนับสนุนสิทธิของ LGBT และความเท่าเทียมกันทางเพศและเชื้อชาติ และประนามการเหยียดชาติพันธุ์ [[โหวต.โออาร์จี]] กล่าวถึงโพสต์ของสวิฟต์ รายงานว่ามีคนลงเลือกตามโพสต์ของเธอถึง 65,000 คนใน 24 ชั่วโมง จำนวนผู้โหวตที่ไม่คาดคิดนี้ เกิดจากมีผู้สมัครมากขึ้นตามปกติเมื่อใกล้ถึงกำหนดเวลา ระหว่างการประกาศรับรางวัลศิลปินแห่งปีในงานอเมริกันมิวสิกอะวอดส์ 2018 เธอโน้มน้าวให้แฟนเพลงเลือกตั้งในการเลือกตั้งกึ่งวาระ 2018

=== การสนับสนุนผลิตภัณฑ์ ===
ขณะส่งเสริมอัลบั้มแรก สวิฟต์เป็นหน้าตาให้แก่โครงการโมบายล์มิวสิกของบริษัท[[เวริซันไวร์เลส]] ในยุคอัลบั้ม*เฟียร์เลส* เธอออกสินค้าเสื้อผ้าซันเดรสให้บริษัท[[แอล.อี.ไอ.]] (l.e.i.) วางจำหน่ายที่[[วอลมาร์ต]] และออกแบบบัตรให้บริษัท[[อเมริกันกรีทิงส์]] และตุ๊กตา[[แจ็กส์แปซิฟิก]] เธอเคยเป็นโฆษกให้ทีม[[แนชวิลล์พรีเดเตอร์]]ของ[[เนชันแนลฮอกกีลีก]] (NHL) และกล้องดิจิทัล [[ไซเบอร์ช็อต|โซนี ไซเบอร์ช็อต]] ในยุคอัลบั้ม*สปีกนาว* เธอออกอัลบั้มรูปแบบพิเศษจำหน่ายผ่าน[[ทาร์เกตคอร์ปอเรชัน|ทาร์เกต]] สวิฟต์เคยเป็นโฆษกให้ยี่ห้อ[[คัฟเวอร์เกิร์ล]] ออกน้ำหอม[[เอลิซาเบธ อาร์เดน]] สองรุ่น ได้แก่ [[วันเดอร์สตรัก (น้ำหอม)|วันเดอร์สตรัก]] และวันเดอร์สตรักเอ็นแชนเทด

ขณะส่งเสริมอัลบั้มที่สี่ *เรด* สวิฟต์ส่งเสริมอัลบั้มด้วยโปรโมชันเฉพาะผ่านทาร์เกต [[พาพาจอนส์พิซซ่า]] และ[[วอลกรีนส์]] เธอเคยเป็นโฆษกให้[[ไดเอตโค้ก]] และรองเท้ากีฬา[[เคดส์ (รองเท้า)|เคดส์]] ออกน้ำหอมเอลิซาเบธ อาร์เดนรุ่นที่สามชื่อ เทย์เลอร์ บาย เทย์เลอร์ สวิฟต์ และเป็นหุ้นส่วนกับโซนีอิเล็กทรอนิกส์ และอเมริกันกรีทิงส์ สวิฟต์ยังเคยเป็นหุ้นส่วนกับบริษัท[[แอร์เอเชีย]] และ[[ควอนตัส]] ในระหว่างทัวร์เรดทัวร์ด้วย นับว่าเป็นสายการบินทางการในช่วงทัวร์ทวีปออสเตรเลียและเอเชีย และไอศกรีม[[คอร์เนตโต (ไอศกรีท)|คอร์เนตโต]]เป็นผู้สนับสนุนทัวร์ในทวีปเอเชีย ในระหว่างส่งเสริมอัลบั้ม *1989* สวิฟต์โฆษณาให้[[ซับเวย์ (ร้านอาหาร)|ซับเวย์]] เคดส์ ทาร์เกต และไดเอตโค้ก ใน ค.ศ. 2014 สวิฟต์ออกน้ำหอมรุ่นที่สี่ชื่อ [[อินเครดิเบิลทิงส์ (น้ำหอม)|อินเครดิเบิลทิงส์]]

ใน ค.ศ. 2016 สวิฟต์เซ็นสัญญาหลายปีกับ[[เอทีแอนด์ที]] จากนั้นสวิฟต์ได้ลงพาดหัวอีเวนต์ซูเปอร์แซเทอร์เดย์ไนต์ของ[[ไดเรกทีวี]] ในคืนก่อนงาน[[ซูเปอร์โบวล์]] 2017 ขณะส่งเสริมอัลบั้ม*เรพิวเทชัน* สวิฟต์ออกชุดเบื้องหลังวิดีโอแสดงกระบวนการอัดเสียงลงอัลบั้มผ่านทางไดเรกทีวี ใน ค.ศ. 2018 สวิฟต์ออกภาพยนตร์โฆษณาให้เอทีแอนด์ทีสองตัว สวิฟต์หุ้นส่วนกับ[[ฟูจิฟิล์ม]]ในผลิตภัณฑ์กล้อง[[อินสแต็กซ์]]รุ่นพิเศษที่เธอลงลายเซ็น มีโหมดถ่ายตัวเองและโหมดถ่ายภาพซ้อน วางจำหน่ายในเดือนตุลาคม ค.ศ. 2018

== รางวัลและความสำเร็จ ==
สวิฟต์ได้รับรางวัลและเกียรติยศมากมาย ได้แก่ [[รางวัลแกรมมี]] 12 รางวัล [[อเมริกันมิวสิกอะวอร์ด]] 40 รางวัล [[บิลบอร์ดมิวสิกอะวอร์ด|*บิลบอร์ด*มิวสิกอะวอร์ด]] 23 รางวัล [[รางวัลสมาคมดนตรีคันทรี]] 12 รางวัล [[รางวัลอะคาเดมีออฟคันทรีมิวสิกอะวอดส์]] 8 รางวัล [[บริตอะวอดส์]] 2 รางวัล และ[[ครีเอทีฟอาร์ตเอ็มมีอะวอร์ด]] 1 รางวัล ในฐานะนักแต่งเพลง เธอได้รับเกียรติจาก[[สมาคมนักแต่งเพลงแนชวิลล์]] และ[[หอเกียรติยศนักแต่งเพลง]] และถูกรวมในรายชื่อนักแต่งเพลงยอดเยี่ยมตลอดกาล 100 คน จัดอันดับโดย*โรลลิงสโตน*เมื่อ ค.ศ. 2015

ก่อนต้น ค.ศ. 2016 สวิฟต์ขายอัลบั้มได้มากกว่า 40 ล้านอัลบั้ม ขายซิงเกิลดาวน์โหลดได้ 130 ล้านซิงเกิล และเป็นหนึ่งในห้านักดนตรีที่มียอดขายดิจิทัลสูงที่สุดทั่วโลก สตูดิโออัลบั้มของสวิฟต์ *เทย์เลอร์ สวิฟต์* *เฟียร์เลส* *สปีกนาว* *เรด* และ *1989* ขายได้มากกว่า 4 ล้านหน่วยในสหรัฐ สวิฟต์เป็นศิลปินที่ขายซิงเกิลดิจิทัลได้มากเป็นอันดับสามในสหรัฐ โดยมียอดขายรวม 106.5 ล้านหน่วย ตามข้อมูลของ[[สมาคมผู้ประกอบกิจการเพลงของสหรัฐอเมริกา]]

== ผลงานเพลง ==



*'สตูดิโออัลบั้ม**
* ''[[เทย์เลอร์ สวิฟต์ (อัลบั้ม)|เทย์เลอร์ สวิฟต์]]'' (2006)
* ''[[เฟียร์เลส (อัลบั้มเทย์เลอร์ สวิฟต์)|เฟียร์เลส]]'' (2008)
* ''[[สปีกนาว]]'' (2010)
* ''[[เรด (อัลบั้มเทย์เลอร์ สวิฟต์)|เรด]]'' (2012)
* ''[[1989 (อัลบั้ม)|1989]]'' (2014)
* ''[[เรพิวเทชัน]]'' (2017)
* ''[[เลิฟเวอร์ (อัลบั้ม)|เลิฟเวอร์]]'' (2019)
* ''[[โฟล์กลอร์ (อัลบั้มเทย์เลอร์ สวิฟต์)|โฟล์กลอร์]]'' (2020)
* ''[[เอฟเวอร์มอร์]]'' (2020)
* ''[[มิดไนส์]]'' (2022)
* ''[[เดอะทอร์เชอด์โพอิตส์ดีพาร์ตเมนต์]]'' (2024)
* ''[[เดอะไลฟ์ออฟอะโชว์เกิร์ล]]'' (2025)


**บันทึกเสียงใหม่**
* ''[[เฟียร์เลส (เทย์เลอร์เวอร์ชัน)]]'' (2021)
* ''[[เรด (เทย์เลอร์เวอร์ชัน)]]'' (2021)
* ''[[สปีกนาว (เทย์เลอร์เวอร์ชัน)]]'' (2023)
* ''[[1989 (เทย์เลอร์เวอร์ชัน)]]'' (2023)


== ผลงานการแสดง ==





* ''[[วาเลนไทน์เดย์ หวานฉ่ำ วันรักก้องโลก]]'' (2010)
* ''[[คุณปู่โรแลกซ์ มหัศจรรย์ป่าสีรุ้ง]]'' (2012)
* ''[[พลังพลิกโลก]]'' (2014)
* ''[[แคทส์ (ภาพยนตร์ พ.ศ. 2562)|แคทส์]]'' (2019)
* ''[[ออลทูเวล: เดอะชอร์ตฟิล์ม]]'' (2021)
* ''[[อัมสเตอร์ดัม (ภาพยนตร์ พ.ศ. 2565)|อัมสเตอร์ดัม]]'' (2022)


**ภาพยนตร์สารคดีและคอนเสิร์ต*'
* *เจอร์นีย์ทูเฟียร์เลส* (2010)
* *เดอะ 1989 เวิลด์ทัวร์ไลฟ์* (2015)
* *เทย์เลอร์ สวิฟต์: เรพิวเทชันสเตเดียมทัวร์* (2018)
* *มิสอเมริกานา* (2020)
* *เทย์เลอร์ สวิฟต์: ซิตีออฟเลิฟเวอร์* (2020)
* *โฟล์กลอร์: เดอะลองพอนด์สตูดิโอเซสชันส์* (2020)
* *เทย์เลอร์ สวิฟต์: ดิเอราส์ทัวร์'' (2023)

## คอนเสิร์ตทัวร์

* เฟียร์เลสทัวร์ (2009–2010)
* สปีกนาวเวิลด์ทัวร์ (2011–2012)
* เดอะเรดทัวร์ (2013–2014)
* เดอะ 1989 เวิลด์ทัวร์ (2015)
* เรพิวเทชันสเตเดียมทัวร์ (2018)
* ดิเอราส์ทัวร์ (2023–2024)

## หมายเหตุ

## อ้างอิง

## แหล่งข้อมูลอื่น

* เว็บไซต์อย่างเป็นทางการ
* 
* 


หมวดหมู่:นักร้องอเมริกัน
หมวดหมู่:นักร้องเด็กชาวอเมริกัน
หมวดหมู่:บุคคลจากรัฐเพนซิลเวเนีย
หมวดหมู่:นักแสดงภาพยนตร์หญิงชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:นักร้องเสียงเมซโซ-โซปราโน
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักร้องหญิงชาวอเมริกันในศตวรรษที่ 21
หมวดหมู่:นักร้องป็อปหญิงชาวอเมริกัน
หมวดหมู่:นักดนตรีป็อปเด็ก
หมวดหมู่:นักการกุศลชาวอเมริกัน
หมวดหมู่:ผู้ที่ได้รับรางวัลเอมมี
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายอิตาลี
หมวดหมู่:ชาวอเมริกันเชื้อสายเยอรมัน
หมวดหมู่:ศิลปินสังกัดอาร์ซีเอเรเคิดส์
หมวดหมู่:นักร้องโฟล์กอเมริกัน
หมวดหมู่:มหาเศรษฐีชาวอเมริกัน